description: It barde by in iensidich ûngelok. Ambulânsepersoniel en omstanners ha de motorrider wer út de greppel wei helle.

title: Motorrider bedarret yn greppel by Ljouwert en rekket slim ferwûne

maintext: In motorrider is tiisdeitejûn slim ferwûne rekke by in iensidich ûngelok tusken Deinum en Ljouwert. Hy bedarre yn in greppel en is dêr troch ambulânsepersoniel en omstanners wer út helle.


description: Nettsjinsteande de buien fan de ôfrûne wike is it noch hieltyd drûch yn de natuer. De brânwacht warskôget dan ek foar iepen fjoer.

title: Brânwacht warskôget noch hieltyd foar drûchte yn natuer

fasttext_language: fy


description: Mei in spesjale drone sjogge de rêdingsbrigaden ek ûnder wetter foar de swimtocht troch Fryslân.

title: Rêdingsbrigaden begeliede swimmer Maarten van der Weijden lâns Alvestêden

maintext:
Freed wurdt mei in spesjale sonar-drone op risikoplakken sjoen hoe't it der ûnder wetter útsjocht. Mochten se obstakels tsjinkomme, lykas fytsen en winkelkarkes dy't yn it wetter smiten binne, dan wurde dy fuorthelle of de swimmers wurde derfoar warskôge.
De rêdingsbrigaden rjochtsje op seis plakken lâns de rûte posten yn.


description: De races om de WK-titel ha bot lêst fan it ûntbrekken fan wyn

title: Postma en Bouwmeester sakje by WK-silen yn Aarhus

maintext: Ek foar Pieter Jan Postma foelen de resultaten tsjin yn de Finnklasse. Yn twa manches einige er 18e en 12e. Dêrmei sakket er yn it tuskenklassemint fan it 8e nei it 9e plak. Postma hie it dreech mei it 'lêzen' fan de wyn. Woansdei is der gjin rêstdei yn de Finnklasse. Der wurde in pear races ynhelle, dy't earder troch it útbliuwen fan de wyn net trochgien binne.


description: De weetrisping is sa goed as normaal, en biten en sipels stean der op de measte plakken knap foar. Ierdappelboeren ha wol soargen.

title: Bouhoeke hat net in soad lêst fan de drûchte, mar ierdappelboeren wol

maintext:
De weetrisping is sa goed as normaal, mei hegere prizen, sizze se, en de biten steane der op de measte plakken ek knap foar. Dat jildt ek foar de sipels, foaral as se bereind binne. By de konsumpsje-ierappels komt der wol minder fan it fjild as fantefoaren tocht waard. Hoefolle minder, dat is noch net dúdlik. Dat hinget ôf fan de waarsomstannichheden yn de kommende wiken.
Ferline jier wie der sprake fan in hege opbringst mei hiel lege prizen. No al is te sjen dat de prizen oprinne.


description: Riedslid Jeroen de Jong hie graach wollen dat de twa bunkers, oerbleaun fan de Atlantikwall, útgroeven en iepensteld wurde soene.

title: Amelanner bunkers 'heakje net soad ta' en bliuwe ûnder sân

maintext:
App
Der wurdt yntusken wurke oan it ûntsluten fan in Tobruk (skuttersput) op it Engelsmanduun. En de twa manskippebunkers yn de Tonnedunen oan it Suudwest fan It Amelân wurde tagonklik makke. Mooglik dat noch in lytse bunker yn de Hollumer bosk iepensteld wurdt, mar dat is it dan ek. Dan is it bunkerferhaal wol kompleet, seit Joop de Jong.
Lâns de bunkers op it Suudwest komt in lytse rûte dy't mei help fan in app kuierjend en fytsend te folgjen is. Dy rûte is takom jier klear, is de ferwachting.


description: De kwalifikaasje-oefening op de rekstôk wie ien fan de bêsten oait, seit Zonderland. Hy begjint as favoryt oan de finale.

title: Zonderland giet foar nije haadpriis op EK yn Glasgow

maintext:
Yn 2014 pakte Zonderland syn twadde wrâldtitel op de rekstôk. Dat wie op it WK yn it Sineeske Nanning. Dêrnei folge in perioade dat Zonderland ôfstudearre as dokter. Sportyf gong it minder. It WK fan 2015 yn Glasgow rûn út op in yndividueel drama (32ste op rek), er by de Spelen yn Rio (2016) fleach er as titelferdigener fan de stôk ôf.
Foarich jier wie better, mei in twadde plak yn de WK-finale yn Montreal, achter de Kroäat Tin Srbic. Dit jier is Srbic der net by, yn Glasgow. Zonderland hat yn de kwalifikaasjes de bêste skoare delsetten (14.333). It wie ien fan de bêste kwalifikaasjeoefeningen dy't er oait turne hat, seit er sels.


description: Jierrenlang stiel in 40-jierrige Snitser út de kassa fan syn wurkjouwer. By de rjochter hie er spyt.

title: Snitser (40) stelt jierrenlang út kassa fan wurkjouwer

maintext: Hy hie it finansjeel dreech; dêrom stiel in 40-jierrige Snitser jierrenlang jild út de kassa fan de Benu-apoteek op De Jouwer. Mei help fan in resjerzjebedriuw waard de man trappearre. Freed krige hy fan de rjochter in wurkstraf fan tachtich oeren oplein.


description: Hat wytkweker Doede de Jong fan Appelskea no wol as net 5 ton fertsjinne? Dy fraach stiet sintraal yn de rjochtsaak weryn tiisdei útspraak dien wurdt.

title: Moat wytkweker Doede de Jong fan Appelskea 5 ton werom betelje as net?

maintext:
Neffens it iepenbier ministearje hat De Jong dit bedrach yn 2009 fertsjinne. Syn advokaat Tjalling van der Goot bestriidt dat. Neffens him is in grut diel fan de rispinge fan de wiet troch spyn (in ynfeksje fan miten op planten) ferlern gien.
Boppedat giet justysje út fan meardere rispingen yn it jier. Dat kin neffens Van der Goot net, om't De Jong biologysk wurket en allinnich de sinne brûkt as ljochtboarne. Dêrom is mar ien rispinge yn it jier mooglik.


description: Yn Drachten binne tongersdei en freed ferskate aksjes op tou set om de famylje dy't sa slim troffen is troch de brân oan de Hantwurkersside te helpen.

title: Ferskate aksjes yn Drachten foar troch brân troffen famylje

maintext:
Help fan bedriuwen
Njonken partikulieren binne der ek bedriuwen dy't meiwurkje oan de aksjes, bygelyks troch as sammelplak fan guod of op in oare wize. De bedriuwen yn kwestje rinne dêr net mei te keap. "Ik giet net om ús bedriuw. It giet derom dat it guod dat de famylje nedich hat der komt", fertelt in ûndernimster.
De troffen famylje kent sy net persoanlik, mar ferskate fan har klanten wol. "Dêr giet it ek net om. In famylje dy't soks oerkomt moat holpen wurde." Sy fertelt der by dat der ek aardich wat guod ynlevere is troch minsken, dy't sels net in soad te besteegjen hawwe.


description: Hy soe op de frou ynslein hawwe mei in bile, mar dat wie neffens de rjochtbank net bewiisd. De eask wie sân moanne selstraf.

title: Man (34) frijsprutsen fan mishanneling freondinne

maintext:
It stel wenne op in boatsje dat yn jannewaris op 'e Lemmer lei. Doe krigen se spul. De oanklacht wie dat de man doe op de frou ynslein hie mei in bile. Dat wie neffens de rjochtbank net bewiisd. Wol naam de rjochtbank yn de útspraak mei dat de twa e-mailkontakt hân hienen. Dêryn hie de frou ferklearre dat se goed lige kin.
De man sei op de sitting in wike lyn dat er wolris gewelddiedich west hie yn de relaasje, mar dat de frou oer it barren mei de bile liigde. It stel is no net mear tegearre.


description: Hy wist in pear kear út te naaien, mar úteinlik moast de ynbrekker út Ter Apel belies jaan. De man sit fêst foar fierder ûndersyk.

title: Ynbrekker yn Drachten pakt nei klopjacht fan oardel oere

maintext:
Auto iepenbrutsen
De earste melding kaam fan in meiwurkster fan fersoargingshûs Bertilla oan de Boargemaster Wuitewei. Har auto wie iepenbrutsen en de dieder wie útnaaid. De plysjes ha om de man socht, mar koene him net fine.
Wenningynbraak
Efkes letter kaam in melding dat deselde man ynbrutsen hie yn in wenning oan de Suderdwersfeart. De plysje wie binnen tweintich sekonden nei de melding by it hûs, mar de ynbrekker wie yn panyk al útnaaid. Koart dêrnei seagen meiwurkers fan Bertilla de fertochte rinnen en warskôgen se de plysje op 'e nij.
Stellen guod
De man naaide wer út, mar diskear koene de plysjes him nei in koarte syktocht op de Oppers oanhâlde. Hy hie stellen guod by him, ûnder oare navigaasje-apparatuer út de iepenbrutsen auto. De man sit fêst foar fierder ûndersyk.


description: De man wie yn de rekreaasjeplasse oan it swimmen en is net goed wurden, tinkt de plysje.

title: Dea persoan yn wetter It Hearrenfean net troch misdriuw om it libben kaam

maintext: It stoflik omskot dat tongersdeitejûn fûn is yn in rekreaasjeplasse oan de Nije Leane op It Hearrenfean is fan in man. Undersyk fan de plysje hat útwiisd dat hy net troch in misdriuw om it libben kommen is.


description: De Iepen Fryske Kampioenskippen Skûtsjesilen binne moandei yn Heech. Wa komt der as winner oer de streek?

title: LIVE: Folgje it IFKS skûtsjesilen yn Heech

maintext:
It skûtsje Grutte Pier fan skipper Lucas Bouma fan Jorwert hat sneontemiddei de earste wedstriid fan de IFKS wûn. Op de Iselmar by Hylpen bleaune Bouma en bemanning de nûmer twa, it skûtsje Striidber fan Drylts, foar.
It tredde plak by de earste wedstriid fan de Iepen Fryske Kampioenskippen Skûtsjesilen gie yn earste ynstânsje nei skipper Fonger Talsma fan De Jonge Jan út Warten. De Jonge Jan ferlear lykwols in protest en sakket mei 17 punten werom yn it klassemint. De Wylde Wytse fan Sikke Heerschop pakte dêrmei it tredde plak by Hylpen.


description: Tusken de bedriuwen troch ha ik dizze wike in pear kear nei it skûtsjesilen west. Meastal gean ik moai op in klapstuoltsje sitten. De kiker en in fleske we

title: Kollum "Skûtsjesile foar Syriërs en Grinzers"

maintext:
It is dan fierwei it bêste om moai stil op je stuoltsje sitten te bliuwen en mar neat te sizzen. Dan ha je werklik in prachtige middei, sels al is der gjin klap oan de silerij. De earste wedstriid yn Wâldsein hie ik it oan tiid om even hinne. Moai op tiid de Yndyk op en de organisaasje stjoerde ús kreas nei in stik lân om te parkearjen. It lân wie noch bonkehurd fan de drûchte. Dêr begûn it al mei de wille. Der stapten fjouwer minsken út in megagrutte Landrover. It moaiste is dan as de boer der krekt fantefoaren in ploech pinken yn weidzje litten hat, dan kinst der donder op sizze dat nei in pear stappen se mei harren sandalen midden-yn in weake bult stront stappe.
Hearlik binne dan de kommentaren dy't folgje. Wy Friezen komme der dan faaks net sa goed foarwei, mar dêr laitsje wy om, want wy rinne om de strontbulten hinne. Dizze kear wie de bestjoerder daliks op de tekst tsjin de ferkearsregeler. Hy feegde as hoe't it kaam as der in wolkbreuk komme soe en it lân der ûnder strûpte. 'Dan hebben wij wel een trekker ree te staan, hoor,' sei de man mei hesje. Ik wist doe al dat it in moaie middei wurde soe.
De wedstriid wie krekt los, ik siet op myn stuoltsje neist in stel dat Frysk prate en dúdlik alle jierren wol in kear nei it silen komt. Se wisten wêr't de tonnen leinen, en sels de startline. Doe't der in skot fan de kotter kaam mienden se net dat der immen omlein wie, mar seinen dat it noch tsien minuten duorje soe foardat de skûten los soenen. Ik bleau rêstich sitten, meastal komme der flak foar it startskot noch lju dy't flak foar je stean gean, leafst mei in grutte hûn dy't sa leuk yn de reiden boartsje kin en him dan dweiltrochwiet flak foar jo yn je gesicht útskoddet, wylst it baaske mear each foar it bist hat as foar syn eigen frou, lit stean foar de silerij. It binne dingen dêr't je yn de rin fan de jierren oan wenne, sille we mar sizze.
Der kaam in ûnfatsoenlike dikke bui oer de Hegemermar. Binnen in pear minuten wie elts dweiltrochwiet, sels minsken mei in reinpak. Dan ha de measten opportunisten it al gau besjoen en rinne wat beskiten wer nei de auto. Neist ús kamen trije minsken te stean. In frou en in jong stel. De frou frege oft der ien wie dy't harren útlizze koe hoe't it no mei dy schuitjes om en ta gie, want sy kaam út Grins en har selskip wienen twa Syriërs. De man neist my sei dat ik dêr grif wol wat oer fertelle woe en krûpte fluch achter syn kiker om de mar oer te sjen.
Dus stie ik oan de kant fan it wetter yn it Ingelsk út te lizzen oer wat we seagen, wylst it wetter my út de broek rûn, sa hurd reinde it. Oan in frou út Grinslân en in stel dat út Aleppo kaam. In wyt shirt en in koarte broek oan, in ferwaaide paraplu yn de hân. Och sa fatsoenlik en tige tankber foar de ferdúdliking fan dat, sels foar Grinzers, ûnbegryplike skûtsjesilen. De jongeman hat my wol trije kear betanke. Doe't ik wer nei de auto rûn, wie it lân noch krekt sa drûch as foar de wedstriid. De Landrover al wer fuort. Wat in prachtige middei dêr yn Wâldsein.


description: "No't ik sels de telefoan net in soad mear brûk, falt it my op dat oaren dat al dogge. In protte minsken loere op it skermke."

title: Kollum: "Facebook"

maintext:
No't ik sels de telefoan net in soad mear brûk, falt it my op dat oaren dat al dogge. Myn eagen sjogge de wide wrâld yn en in protte minsken loere op it skermke. Bygelyks steltsjes dy't 'gesellich' mei elkoar yn 'e tún sitte. Ik sjoch harren wol, mar sy my net. Se sjogge elkoar net iens.
Sa giet it hjoeddeis en ik tink net dat it ea wer oars wurdt. Ik moast ek wol in bytsje ôfkicke en betiden is de ferlieding wolris grut om efkes te sjen. Dat doch ik út en troch ek omdat guon lju echt kontakt sykje fia Facebook en dy witte miskien net dat ik fakânsje ha.
Sa krige ik lêsten in tip dat immen twa boeken fan my keapje woe en ik ha him in freonskipsfersyk stjoerd. Hannel is hannel mar jûns krige ik in priveeberjocht. In oar hie dat sjoen en makke dêr in opmerking oer. Dat ik it net sa lang folhold mei myn fakânsje.
Wurdst dus al yn 'e gaten holden. Dêr hoege we de dyk net mear foar út want dat docht Facebook no foar ús. Dy makket melding fan eltse stap dy'tst online setst en in misstap is gau makke. Ik wit net wannear't ik werom kom, ik doch soks op gefoel. As ik der oan ta bin, meld ik my wer en dan bin ik benijd wat ik allegear mist ha.
Op it heden mis ik neat. It is rêstich, ek yn 'e holle want ik wit lang safolle net mear. Ik sjoch gjin foto's en filmkes fan bisten dy't mishannele wurde, ik wit ek net wêr't eltsenien op fakânsje is en wat se iten ha. Ik ha gjin plakferfangende skamte troch bepaalde foto's en wit net wa't de jierdei hat of siik is.
Dochs frege ik my op in bepaald momint al ôf oft ik dan miskien net hiel asosjaal bin. Meastal lokwinskje ik lju mei heuchlike feiten of winskje ik harren betterskip as it nedich is. Dat mien ik dan ek echt en no wit ik hielendal fan neat. As ik gjin nijs hear yn it doarp, dan kin ik samar immen foarby rinne dy't by de muorren opskyt sûnder him of har sterkte te winskjen.
Ik ha troch Facebook hiele aardige kontakten lein. Ek offline, yn 'e echte wrâld en troch benammen Messenger ha ik hiel weardefol kontakt mei myn lêzers. Mar wat ik echt hiel yrritant begûn te finen, wie al dy oare flauwekul. As it no gewoan bleau by de posts fan de minsken dêr't je freonen mei binne, dan tink ik dat ik der minder muoite mei hie.
Ik krige allegear útnoegings en advertinsjes dêr't ik neat mei hie. Mar dêr ergere ik my earst al oan foardat ik se ferwidere. No ergerje ik my hast nearne mear oan en dat is sa fijn! De minsken dy't echt wat fan my wolle, witte my te finen en oarsom ek. Ik bin der noch en bin gjin stumper wurden. It libben giet gewoan troch, echt wier!"


description: Nei har striid tsjin kanker wie dit foar Trea Leegstra it momint yn aksje te kommen. It doel wie 12.000 euro yn te heljen foar KWF.

title: Swimmers út Sleat klear om Van der Weijden by te stean

maintext:
Yn 2013 krige Leegstra de diagnoaze boarstkanker. Doe't se hearde fan it inisjatyf fan Maarten van der Weijden, wist se it fuortendaliks: ik doch mei. "De striid tsjin kanker is noch lang net foarby", fertelt Leegstra.
Har man en bern dogge ek mei. "It is in perioade dy't we mei inoar ôfslute", seit se. "Ek is dizze Alvestêdetocht der mar ien kear. Dêr moatte je by wêze."


title: Plysjes út Fryslân sykje mei nei fertochte automobilist yn Noard-Hollân

maintext: Plysjes út Fryslân hawwe woansdeitenacht yn it Noard-Hollânske Wieringerwerf oerenlang meisocht nei in fertochte automobilist. De man waard by it Van der Valkhotel by de A7 klemriden, mar wist rinnendewei te ûntkommen. Neffens tsjûgen ried de man yn in stellen auto en kaam er út de rjochting fan de Ofslútdyk.


description: It goud yn it Belgyske Oostende wie foar de Italiaan Daniel Niero. Patxi Peula út Baskelân pakte de sulveren medalje.

title: Brûns foar Ariëns op puntekoers EK skeelerjen

maintext: De Italiaan Daniel Niero, dy't him yn Nederlân ek talizze wol op it reedriden, wûn it goud op it Europeesk kampioenskip. It sulver wie foar Patxi Peula út Baskelân.


description: De skûtsjes fan de SKS sile by Terherne. Fanwege de Snitswike is it drok op de mar. Dêrom begjinne de skûtsjes letter as oars.

title: LIVE: Skûtsjes stride om de winst op Snitser Mar

maintext: Fanwege de Snitswike begjint it skûtsjesilen by Terherne letter as oars. De start is om fjouwer oere hinne. Om de silers de romte te jaan, is in part fan it Prinses Margrietkanaal ôfsletten.


description: Grutte ûnrêst yn Uganda. De populêre rapper en parlemintslid Bobi Wine is dêr oppakt. Selma Zijlstra út Burgum folget de rellen op de foet.

title: Friezen yn it spier foar frijlitting fan rappende politikus út Uganda

maintext:
Korrupsje en geweld
"Bobi wie trije doe't Museveni presidint waard. Hy swaait no noch altyd de skepter", fertelt Selma. It grutste part fan Uganda bestiet út minsken ûnder de 35 jier. "Dy jongeren wolle earlike ferkiezings, goeie sûnenssoarch en ûnderwiis, mar dat is net op oarder troch korrupsje en geweld. Bobi ropt minsken op om harren te ferienigen tsjin Museveni." Dat tsjinlûd wurdt net op priis steld, giet Selma fierder. "Bobi wurdt no beskuldige fan heechferried, dat is in taktyk om de sterker wurdende opposysje de mûle te snoeren. Museveni hopet dat se mei dit presjemiddel him it swijen oplizze kinne."
Nij elan
Selma sels tinkt ek dat de tiid ryp is foar feroaring. "Uganda is in heale plysjesteat wurden. Ast mei mear as trije minsken byinoar komst, dan wurdst al hast oppakt. It wurdt tiid dat in oar persoan it roer oernimt. In soad jongeren yn Oeganda sjogge yn Bobi dy persoan."


description: Der komt dit jier 30 oant 35 prosint minder brokkoly fan it lân troch de hjitte fan de ôfrûne tiid.

title: Tredde part fan brokkolyrisping ferlern troch 'hittestress'

maintext: Troch de hege temperaturen en de drûchte fan dizze simmer is 30 oant 35 prosint fan de brokkoly op it lân net te rispjen. Boppedat is de rest ek fan folle mindere kwaliteit en groeie der in soad blêden troch de koal. Dy moatte der mei de hân úthelle wurde, wat in soad ekstra kosten opsmyt. Ek al waard der in soad bereind, dochs ha de planten bot lêst fan wat 'hittestress' neamd wurdt.


description: De hûnebegelieders hiene leaver in tsjinstauto, omdat se de hûnen net yn de eigen privee-auto hawwe woene.

title: Hûnebegelieders plysje moatte tsjinstauto ynleverje

maintext:
De Nasjonale Plysje wol net mear dat hûnebegelieders in tsjinstauto hawwe mei in kennel deryn. De auto's moatte tenei ynset wurde foar algemien gebrûk fan de hûnebrigade. Dat betsjut dat de hûnebegelieders mei de eigen auto en hûn nei it wurkplak reizgje moatte. Dat wolle se net, ûnder oare omdat se benaud binne dat de privee-auto nei hûn begjinne soe te rûken. Se stapten dêrom nei de rjochter.
Hûnekoai
De begelieders krije no as kompensaasje in hûnekoai foar yn de eigen auto en in oanhingwein foar de hûn. Boppedat krije de begelieders in hegere reiskostefergoeding. De rjochter fynt dat it probleem sa goed genôch oplost is en dat de tsjinstauto's no wol ynlevere wurde kinne.


description: De betinking is foar boargers en militêren dy't omkamen by de Japanske besetting, en de ûnôfhinklikheidsstriid fan Yndonezië.

title: Hearrenfean betinkt slachtoffers fan Yndonezyske ûnôfhinklikheidsstriid

maintext:
De betinking begjint mei in taspraak fan boargemaster Tjeerd van der Zwan. Dêrnei komt in lid fan it Feteraneplatfoarm oan it wurd en wurdt noch in minút stilte hâlden.
Kapitulaasje
Mei de kapitulaasje fan Japan, as gefolch fan de bombardeminten op de stêden Nagasaki en Hiroshima, kaam 73 jier lyn offisjeel in ein oan de Twadde Wrâldoarloch. Yn Nederlân wie de striid trije moannen dêrfoar (op 5 maaie 1945) al ta in ein kaam.


description: Dei twa fan it IFKS skûtsjesilen by De Lemmer. It is de lêste dei fan it barren en de finish is yn sicht. Sjoch de finale live!

title: LIVE: IFKS skûtsjesilen by De Lemmer (dei 2)

maintext: De skûtsjes fan de grutte A-klasse yn it IFKS skûtsjesilen sille sneon los foar de twadde dei by De Lemmer. Op de Iselmar wurdt fansels wer striden om de deiwinst. Dy kin ek grutte gefolgen hawwe foar it klassemint. It belooft in spannende wedstriid te wurden op de lêste dei fan de IFKS. Wa komt der as earste oer de finish? Folgje it live!


description: Net de hege temperatuer, mar dongstoffen binne neffens ûndersyk de grutste oarsaak fan blau-alch.

title: Undersyk: dongstoffen foarnaamste oarsaak blau-alch

maintext:
Dat docht bliken út in ûndersyk fan de universiteit fan Wageningen yn gearwurking mei universiteiten yn Brazilië en it Nederlands Instituut voor Ecologie. Neffens ûndersiker Mike Lurling fan Wageningen University & Research is benammen de útspieling fan nitraten en fosfaten dy't mei de dongstoffen op it lân brocht wurde, de grutte oarsaak fan blau-alcheksploazjes. Sawol boeren as de oerheid soene dêrom sa gau mooglik mei in oplossing komme moatte om it fersmoargjen te redusearjen.
LTO is fernuvere
LTO Nederlân seit yn earsten fernuvere te wêzen dat no ek al de oarsaak fan blau-alch by de boeren dellein wurdt, mar is noch net op de hichte fan it ûndersyk en wol earst de resultaten bestudearje foardat se in reaksje jaan kinne.


description: Skippers en bemanningen stride by Earnewâld om de deipriis yn de tredde wedstriid fan de SKS.

title: LIVE: Skûtsjeskippers wachtsje op de wyn by Earnewâld

maintext:
Omdat it wetter by Earnewâld net rom genôch is foar in reguliere start, wurdt der krekt as op De Feanhoop fan de wâl ôf starten. Wa't foaroan leit, is mei in lotting bepaald. De startfolchoarder is krekt oarsom as by De Feanhoop.
Oare jierren moasten de foarste skûtsjes in eintsje fierder farre, oant it eigen buordsje yn de finishfeart, mar omdat der by De Feanhoop by in tonne finishe is, sil dat no by Earnewâld ek sa wêze. Sa moat de lotting sa min mooglik ynfloed ha op it klassemint.


description: Fan de 10.000 euro dy't nedich is, is op it stuit noch mar 535 euro binnen.

title: Keunstnersdoarp Asgaard wol jild ophelje foar dak

maintext:
De organisaasje achter it keunstnersdoarp Asgaard yn Ljouwert wol besykje om mei crowdfunding 10.000 euro binnen te heljen om in dak te meitsjen oer it saneamde Earthship. Dat is ien fan de bouwurken yn it keunstnersdoarp. Asgaard wurdt realisearre op in earder slipdepot oan de Grinzerstrjitwei yn Ljouwert, as ûnderdiel fan Kulturele Haadstêd.
Yn juny waard it doarp offisjeel iepene foar it publyk. Foar it ôfbouwen fan it Earthship wurde ek noch frijwilligers en boumaterialen socht. Fan de 10.000 euro dy't nedich is, is op it stuit noch mar 535 euro binnen, mar der binne ek noch 46 dagen te gean.


description: It optreden fan Inna Sjevtsjenko by IepenUP makket fanwegen eardere bedrigingen, ekstra feilichheidsmaatregels needsaaklik.

title: Ekstra maatregels foar komst Oekraynske aktivist nei Ljouwert

maintext:
Suksesfol
Mei gasten as Jan Terlouw, Afshin Elian en Annabel Nanninga kin de redaksje fan IepenUP Live weromsjen op in suksesfol earste seizoen, mei net allinne alle wiken in folle seal mar ek fia Facebook mei in berik fan hast 30.000 sjoggers.
Foar de kommende útstjoeringen, alle woansdeitejûnen tusken 20.00 en 21.30 oere yn Neushoorn Café stean ûnder oaren Theo Hiddema, Piet Hein Eek en Henk de Jong as gasten op it programma.
IepenUP Live is te folgjen fia de webside en de Facebookside fan Omrop Fryslân. Mear ynformaasje oer IepenUP is te finen op Facebook. IepenUP is in inisjatyf fan Omrop Fryslân en LF2018.


description: By de brân komt in soad reek frij, dy't yn de wide omjouwing te sjen is. Brânwachtkorpsen út hiel Fryslân binne útriden.

title: Meardere campings ûntromme om grutte brân by Appelskea

maintext: Op in heidefjild by Appelskea is in brân útbrutsen. Brânwachtkorpsen út hiel Fryslân binne oproppen om te helpen by it blussen. Meardere campings yn de omkriten binne ûntromme. De brân is krekt oer de Drintske grins, by Wateren. De brânwacht set blushelikopters yn.


description: Fryske boeren hâlde harren oant no ta oan it bereiningsferbod. Der binne noch gjin boeten útdield; ek is dúdlik te fernimmen dat it wetterferbrûk ôfnimt.

title: Wetterskip dielt noch gjin boeten út om bereiningsferbod

maintext:
Op it stuit bliuwt de wetterstân yn de Fryske boezem aardich op nivo. Woansdei wurdt der wer oerlein troch de fertstjintwurdigers fan de wetterskippen en de Iselmargemeenten om te sjen oft der ek ekstra maatregels nommen wurde moatte.
Wetterferbrûk
Wetterbedriuw Vitens is posityf oer it wetterferbrûk yn ús provinsje. Hoewol't it ferbrûk noch altyd tritich persint heger is as gewoanwei, is dat in stik minder as ferline wike. Vitens hat it gefoel dat minsken mear tinke om harren wetterferbrûk.


description: Dat minsken yn de gemeente Ljouwert fan 't simmer gjin lêst hiene fan deade fisken, blauwe algen of deade beammen, hat alles te krijen mei de ekstra ynset

title: Drûchte kostet Ljouwert jild

maintext: Oan dat alles hinget wol in priiskaartsje. Projektlieder Freek Wijning tinkt dat it tusken de 50.000 en 100.000 euro oan ekstra kosten opsmiten hat. Hoefolle skea oft it grien yn de stêd oprûn hat, falt noch net rjocht te sizzen. Dat wurdt pas nei de winter yn de maitiid dúdlik. As der dan gjin blêd oan in beam hinget, is it wol dúdlik.


description: In wike neidat er de Alvestêdetocht besocht te swimmen, wurdt Maarten van der Weijden yn it sintsje set yn de gemeente dêr't er wennet.

title: Soad belangstelling foar huldiging Maarten van der Weijden yn Waalwyk

maintext:
Ofrûne moandei waard Van der Weijden al huldige op it Aldehoustertsjerkhôf yn Ljouwert, dêr kamen tûzenen minsken op ôf. By dy huldiging waard bekend dat er oant no ta 3,5 miljoen euro byelkoar swommen hat foar kankerûndersyk.
Krekt as yn Ljouwert, binne by de huldiging yn Waalwyk sprekkers en optredens fan bekende artysten. Yn Waalwyk binne dat ûnder oare Guus Meeuwis en O'G3NE.
Boargemaster Nol Kleijngeld fan de gemeente Waalwijk hopet dat de huldiging yn syn gemeente der mei foar soargje sil dat der noch in miljoen ekstra ynsammele wurdt. Maarten van der Weijden sei by de huldiging fan moandei dat er hopet dat der 4,5 miljoen euro byelkoar brocht wurdt.


description: Der wurdt fan woansdei oant en mei freed oan it brêgedek wurke. Dêrom kin motorisearre ferkear trije dagen lang net oer de brêge.

title: Fryske Slûsbrêge by De Lemmer trije dagen ôfsletten

maintext:
Skipfeart
Fierder kinne skippen mei in hichte fan mear as 6.2 meter fan 29 oant en mei 31 augustus net ûnder de brêge troch. De slûs docht it wol, mar de brêge kin net omheech.


description: In pear oeren nei de oerfal fan in supermerk yn Harns is yn Penjum in fertochte oanhâlden.

title: Fertochte fan oerfal supermerk Harns oanhâlden


description: Ljouwert, De Lemmer, de Heale Moanne en It Hearrenfean hiene protest yntsjinne. De silerij moat ûnjildich ferklearre wurde, fine se.

title: SKS moat beslute oer 'weardichheid' fan silerij by De Feanhoop

maintext:
Foar Earnewâld soe it soer wêze, as de útslach skrast wurdt. Dat skûtsje waard earste. Krekt as foarich jier. Doe bepaalde it bestjoer fan de SKS in dei letter dat de útslach fan De Feanhoop net meitelde foar it klassemint. Skipper Gerhard Pietersma is der bang foar dat de skiednis him werhellet.
De skippers fan Ljouwert, De Lemmer, de Heale Moanne en It Hearrenfean hiene protest yntsjinne tsjin de wedstriidlieding. Se fine dat der mei de omstannichheden fan moandei net syld wurde moatten hie.
"We ha wol in healoere stillein," sei skipper Albert Visser fan De Lemmer, "en we moasten bome om troch de wyn te kommen. Ik fûn it gjin wedstriid." De Lemmer kaam as sande oer de finish. "Dat is bêst genôch."


description: De IFKS hat mei de wedstriden op snein in primeur, net earder kaam de float op dizze dei yn aksje.

title: Hurde wyn op Iselmar: lytse A-klasse sylt snein net

maintext: It is in primeur dat de float op dizze eardere rêstdei sylt. Dat is dien om mear mooglikheden te hawwen om wedstriden ynhelje te kinnen.


description: De fytsers binne oanriden troch in trekker. Ien fan harren is slim ferwûne.

title: Hurdfytsers ferwûne nei ûngelok mei trekker yn Aldlemmer

maintext: Ferskate hurdfytsers binne tiisdeitejûn yn Aldlemmer ferwûne rekke nei in oanriding mei in trekker. Ien fan harren is slim ferwûne.


description: Studinten wolle it Skiermûntseachsk rêde. Dêrfoar hawwe se de taal leard en se hawwe in hiel soad plannen en ideeën.

title: Bûtenlânske studinten wolle taal fan Skiermûntseach rêde

maintext:
Cool
De trije studinten fine it Skiermûntseachsk 'cool'. Se hawwe de taal sels ek leard en brûke him ûnderinoar as geheimtaal. De kommende tiid wolle se yn petear mei boargemaster Ineke van Gent fan it eilân oer harren aksjes foar de taal. Se hoopje dat harren aksje derta liede sil dat de taal in better imago kriget. It 'eilauners' wurdt no benammen troch de âlderein praat.
Grammatika fan it Skiermûntseachsk yn it Italiaansk
Giovanni Pinto komt út Puglia yn de hakke fan Italië en hy hat klassike talen studearre. Syn spesjalisme is it bestudearjen fan útstoarne talen. It eilauners is dan wol net útstoarn, mar safier moat it ek net komme, fynt er. Pinto fynt it Skiermûntseachsk in hiel moaie taal. Hy is fan doel yn it Italiaansk in grammatika fan it Skiermûntseachsk te skriuwen, om de taal ynternasjonaal op de kaart te setten.
Dyami Millarson út Ljouwert sjocht in ferbân tusken bioversiteit en taalkundige diversiteit. Hy fynt taalkundige diversiteit op syn minst like wichtich as biodiversiteit en dêr moat soe mear omtinken foar komme moatte.
Ken Ho út Hong-Kong is foar de twadde kear hjir. Hy hat earder al Frysk leard en hat ek mei it Aastersk fan Skylge oan de gong west.
Waadfrysk bedrige
De trije studinten fine dat it 'Waadfrysk' de echte bedrige taal is. It Frysk fan de fêste wâl hat noch wol aardich wat sprekkers. By de talen fan de eilannen giet it om sokke lytse tallen sprekkers. It Skiemûntseachsk fine se hiel bysûnder, poëtysk en nau ferbûn mei de natuer fan it eilân. Dy taal moat bliuwe. Om de taal te hearren en ek te learen hawwe se it ôfrûne wykein yn petear west mei de âlderein op it eilân. Der binne ek ferhalen foarlêzen. Ald-wethâlder Sytze Schut wie der oandien fan. Foar de Skiermûntseagers binne de trije studinten echte eilanners wurden.
Kursus foar Grinslanners
De trije studinten hawwe in hiel soad plannen en ideeën foar it behâld fan it eilauners. Dyami Millarson wol besykje in kursus oer it Skiermûntseachsk te meitsjen yn it Grinslânsk. Sa wol er jongerein yn Grinslân stimulearje Skiermûntseachsk te learen. It Frysk fan Skiermûntseach liket op it útstoarne Frysk dat eartiids praat waard yn Grinslân.


title: Protest tsjin De Jonge Jan hanthavene, strafpunten Heech skrast

maintext:
It skûtsje De Jonge Jan fan skipper Fonger Talsma bliuwt nei de wedstriid fan sneon bestraft mei santjin punten. De saak oer it protest fan sneon wurdt troch de wedstriidlieding net weriepene. Dat betsjut dat De Jonge Jan fan Warten ûnderoan it klassemint hingje bliuwt.
De trije strafpunten foar it skûtsje Ora et Labora fan skipper Sietse Broersma wurde wol kwytskolden. Dy krige Broersma oan 'e broek om't er syn bemanningslist net ynlevere hawwe soe. Dat wie lykwols wol it gefal, mar troch in fersin fan de wedstriidlieding wie dat net bekend.


description: It wie de earste offisjele wedstriid ûnder lieding fan Jan Olde Riekerink as trainer fan de Friezen en ek de VAR makke syn earedifyzjedebút.

title: SC Hearrenfean begjint seizoen mei oerwinning op PEC Zwolle

maintext:
Reade kaart
Yn de twadde helte wie der opnij in haadrol foar Thorsby, mar no yn negatyf opsicht. De middenfjilder makke hands yn it sechtjinmetergebiet, krige read, wêrnei't Higler foar de twadde kear dizze jûn PEC Zwolle in penalty joech. Opnij gie Van Duinen efter de bal stean en opnij skeat de spits de strafskop binnen (2-3).
PEC Zwolle gie op syk nei de lykmakker en wie inkele kearen tichtby. Daniel Høegh helle healwei it twadde bedriuw in ynset fan Zian Flemming fan de line. Hearrenfean hold stân en begûn sa mei in oerwinning oan de kompetysje.


description: De plofkreak, dy't in soad skea feroarsake, fûn plak 'e betide moarn fan 16 maaie 2017. Dat barde by de pinautomaat by in supermerk.

title: Twadde fertochte (26) fan plofkreak De Lemmer oanhâlden yn België

maintext: De plysje hat tongersdei in twadde fertochte oanhâlden op fertinking fan belutsenheid by de plofkreak op in pinautomaat op De Lemmer, yn maaie foarich jier. It giet om in 26-jierrige ynwenner fan Urk. De fertochte waard yn België oanhâlden en is oerbrocht nei de finzenis yn Ljouwert.


description: It reinwetter fan letter dizze wike is net genôch om it probleem op te lossen. It wetterskip lit no mear wetter de feart yn pompe.

title: Mear wetter yn Noordwoolder Vaort om fisken te rêden

maintext:
Nóch leger
Normaal stiet it wetter yn de feart 80 sintimeter boppe NAP. No is dat noch mar 56 sintimeter. De pompen moatte de wetterstân de kommende dagen mei 20 sintimeter omheech bringe. De âlde turffeart hat wat ûndjippe plakken en dêrom is de wetterstân dêr nóch leger.
Dat wurdt in grut probleem foar de fisken, dy't yn poelen teplak komme dêr't it wetter fierstente hjit is. Dat kin liede ta massale fiskestjertje. Sa fier is it yn de feart by Noardwâlde noch net. Neffens Van den Akker is it foarearst it iennige plak yn Fryslân dêr't dizze help nedich is.


description: Elkenien wit wa't de skipper is, mar wa binne al dy oare minsken op de skûtsjes. Omrop Fryslân en Omroep MAX stelle se oan jo foar.

title: Yn funksje op it skûtsje: technyk en training

maintext: Stadichoan nimt de skûtsjekoarts ta. Op sneon 4 augustus steane de fjirtjin skûtsjes oan de start fan in nij SKS kampioenskip, klear om mei-inoar de striid oan te gean. Mar nei de titel farre docht in skûtsje net samar, der sit in hiele ploech minsken op mei elk harren eigen taak. De dagen foar de start fan it kampioenskip sjogge wy, yn gearwurking mei Omroep MAX, nei dy ferskate funksjes. Hjoed de man oan technyk en training mei Gerhard Pietersma en Wart Steneker fan it skûtsje fan Earnewâld.


description: No't der lanlik ûndersyk is dat oanjout dat ynsektebestriding mei gif min útpakke kin foar fûgels, gripe de fûgelwacht en de gemeente yn.

title: Gemeente en fûgelwacht De Jouwer warskôgje foar gif

maintext:
Op it stuit giet it noch goed mei benammen de sweltsjes op 'e Jouwer. Yn de bûtenwiken hat de fûgelwacht in soad dien om de ferskillende soarten fan de ynsektefretters briedplakken te bieden. Yn ien peal mei keunstnêsten sitte bygelyks njoggentjin spantsjes wytgatsweltsjes en by it ringjen fan jonge ierdswellen kamen de ringers gjin frjemde saken tsjin.
Om dat sa te hâlden roppe gemeente en fûgelwacht op om foarsichtich te wêzen mei it gebrûk fan bygelyks mieredoaskes of fertinne Roundup. Mar ek de miggeplakstrips binne in gefaar. Dêr kinne ek fûgels of flearmûzen yn fêstplakke.


description: Sân minsken binne nei it sikehûs brocht. Dat binne de heit en seis bern út it gesin.

title: Mem en soantsje omkaam by brân yn Drachtster wenhûs

maintext: By in brân yn Drachten binne in mem en har soantsje omkaam. De heit en in oare soan binne troch de brânwacht fan it dak helle. Fiif oare bern út de hûshâlding binne ek nei it sikehûs brocht. Se soene reek binnenkrigen ha. It is net dúdlik hoe't it mei de slachtoffers is.


description: De gemeente seach dat yn de loads fan Dirty to Be guon minsken omrûnen mei it jaske fan in klup dy't net wolkom is yn Smellingerlân.

title: Motorklup Drachten stapt nei Ried fan Steat nei twangsomme

maintext:
Ferline jier hie de gemeente al it fermoeden dat de loads oan De Gaffel, dy't Dirty to Be kocht hie, in kluphûs wurde soe fan Blackguards. Smellingerlân easke dat de loads allinnich brûkt wurde soe foar gearkomsten, it sleuteljen oan motoaren en it drinken fan in bierke. Fan in jiergearkomste wie neffens de gemeente op 4 maaie gjin sprake.
Elke oertrêding troch Dirty to Be kostet de motorklup 10.000 euro. Dit is de earste kear dat Smellingerlân jild foarderet fan de klup.


description: De fraksje GrienLinks-Opsterlanders wol witte oft der yn Opsterlân ek brêge binne mei achterstallich ûnderhâld.

title: Ramp brêge Genua liedt ta fragen yn Opsterlân

maintext: Kinne de brêgen yn Opsterlân einliks it autoferkear fan no wol oan? Dy fraach stelt de fraksje GrienLinks-Opsterlanders oan boargemaster en wethâlders fan Opsterlân, nei oanlieding fan it ynstoarten fan de brêge by de Italiaanske stêd Genua. Dêrby foelen seker 39 deaden. As mooglike oarsaak foar it ynstoarten wurdt tocht oan achterstallich ûnderhâld fan de brêge.


description: In auto yn Drachten baarnde tiisdeinacht út. De plysje fertrout it net en ûndersiket de saak.

title: Plysje Drachten ûndersiket brânstichting yn auto

maintext: De plysje ûndersiket in fertochte autobrân, tiisdeitenacht op de Engwerd yn Drachten. In buertbewenner warskôge de helptsjinsten nachts om in oere as twa. Se ha de baarnende auto fuorttriuwe kind, sadat it fjoer net oerslaan koe nei de auto's dy't der neist stienen.


description: Skipper Willem Zwaga hat mei it skûtsje fan Ljouwert de SKS-wedstriid by Langwar op syn namme skreaun. It wie alwer oerwinning nûmer twa.

title: Ljouwert pakt op wetter Langwar twadde SKS-oerwinning

maintext:
It wie alwer oerwinning nûmer twa foar Ljouwert. By de iepeningswedstriid op it wetter by Grou wie it skûtsje fan skipper Willem Zwaga ek al de rapste.
Troch de winst by Langwar stiet Ljouwert yn dit algemien klassemint op in tredde plak. Earnewâld fiert de ranglist oan, op de foet folge troch it skûtsje fan Grou mei skipper Douwe Visser.


description: Dat komt troch de drûchte, wylst it dak bestiet út lytse fetplantsjes dy't ek yn ekstreme waarsomtannichheden oerlibje moatte.

title: Skea oan sedumdak fan MFA It Werflân yn Rottefalle

maintext: Frijwilligers ha ferline wike mei grutte slangen de boel noch wol besproeid, mar it sjocht der nei út dat dat mar foar in part holpen hat. Technyske man Sieger Visser fan It Werflân tinkt dat sa'n 50% fan de begroeiïng it net helje sil.


description: Buro de Vries giet yn in live radioprogramma op syk nei it mienskipsgefoel fan Hantum.

title: Omrop TIP Buro de Vries live yn Hantum

maintext:
Multyfunksjoneel sintrum
Fierder stean we yn Hantum noch stil by de jierrenlange striid foar in eigen multyfunksjoneel sintrum. Dit wie lykwols sûnder sukses, sadat no it âlde doarpshûs mar wer opknapt wurdt. Ek fernimme wy nei de mooglikheden foar toeristen om yn it doarp te ferbliuwen;
It eigen Shantykoor sil live foar ús sjonge, en it koar sil útlizze wêrom't sels advokatekantoar Anker & Anker him mei de koarnamme bemuoide; en wy sykje út wêrom't it doarp syn eigen bosk 'opfrette' wol.
Buro de Vries is der snein live tusken 11 en 13 oere fan it terras ôf fan kafee De Terp.


description: Dizze wike sette de European Sports for All Games útein. Ferskate kulturele sporten út hiel Europa wurde demonstrearre yn Fryslân.

title: Oankomst Polynesiërs yn Grou foar European Sports for all Games

maintext: De groep kanofarders bestiet út acht Frânsen. It hie eins in groep út Tahiti wêze moatten, mar dy hawwe har weromlutsen. De Frânsen wurde ûnderbrocht by fjouwer gastgesinnen yn Jirnsum. Janet Visser is dosint Frânsk en is derby as tolk. "Se hawwe der in hiel soad sin oan. Foaral it dielen heart echt by harren kultuer. Se wolle it kanofarren hiel graach sjen litte en binne ek nijsgjirrich nei de oare kulturele sporten", fertelt Visser.


description: De Dûker hat de earste test efter de rêch, yn de Harnzertrekwei yn Ljouwert. Minsken sette de auto stil om foto's te meitsjen.

title: Earste test mei Reus yn it wetter soarget foar gefaarlike ferkearssituaasje

maintext: De reus De Dûker is freedtemiddei yn Ljouwert te wetter litten. It giet om in earste test foar de foarstellingen op 17, 18 en 19 augustus. De Reuzen rinne dan ferskate rûtes troch it sintrum fan Ljouwert.


description: De nije stân waard snein bekend makke by de huldiging fan Van der Weijden yn Waalwyk.

title: Teller swimalvestêdetocht Maarten van der Weijden stiet op 4,3 miljoen

maintext: De opbringst fan de alvestêdeswimtocht dy't Maarten van der Weijden ferline wike makke, is oprûn nei in bedrach fan 4.311.810,72 euro. Dat is sneintemiddei bekend makke by de huldiging van Van der Weijden yn Waalwyk. Dat is it haadplak fan de gemeente dêr't er wennet.


description: Maarten en Maarten ha oefene foar de swimalvestêdetocht fan takom wykein.

title: Al 731.000 euro ophelle foar kankerûndersyk Maarten van der Weijden

maintext:
Olympysk swimkampioen Van der Weijden wol mei syn tocht safolle mooglik jild ophelje foar ûndersyk nei kanker en kriget dêrby stipe fan in grut tal partikulieren en sponsoaren. Kabaretier Freek de Jonge en Merk Fryslân-direkeur Martin Cnossen ha tasein ek in part fan de rûte mei te swimmen en artysten as Syb van der Ploeg en de band Vangrail sille de tocht muzikaal stypje. Dêrnjonken ha alle stêden in ambassadeur fan de Maarten van der Weijden Foundation, wêrûnder Epke Zonderland, Rintje Ritsma en Ranomi Kromowidjojo.
De alvestêdeswimtocht is in maraton fan 200 kilometer dêr't hûnderten frijwilligers by belutsen binne. Maarten van der Weijden swimt de tocht takom wykein 18, 19 en 20 augustus. Idee is om yn alle stêden wer in nije tuskenstân fan it jildbedrach te jaan mei úteinlik de einstân by de grutte finale yn Ljouwert.


description: In oprop op de sosjale media fan Omrop Fryslân om filmkes yn te stjoeren fan de meunstertocht lâns de alve stêden hat al goed 200 reaksjes opsmiten.

title: 200 filmkes fan Maarten van der Weijden foar kompilaasje

maintext: De ferslachjouwers fan Omrop Fryslân wiene der sels by it ôfrûne wykein, mar it publyk kaam ek manmachtich op de grutte prestaasje fan Maarten van der Weijden ôf. Dat hat in hiel soad filmmateriaal opsmiten. Dat komt no dus yn in kompilaasje. Yntusken is der genôch materiaal binnen kommen.


description: De plannen foar in parkearplak ha it eilân jierren ferdield, mar de ried hat de knoop no einlik trochhakke. Fjouwer hûskes moatte sloopt wurde.

title: Hollum op It Amelân krijt kontroversjeel parkearterrein

maintext:
De saak spilet al jierren en hat ek tsjinne by de Ried fan Steat, omdat minsken dy't der flakby wenje benaud binne foar oerlêst. Se fûnen ek dat der sprake wie fan steatsstipe, omdat de eigener fan de supermerk it parkearterrein fan de gemeente keapje wol, as it ien kear oanlein is. De Ried fan Steat sette ferline jier in streek troch it bestimmingsplan, omdat de gemeente te min ynformaasje oanlevere hie.
Earder stapte wethâlder Will Bakema op om de kwestje, omdat de ried fûn dat Bakema te min ferteld hie oer de ôfspraken tusken de gemeente en de eigener fan de supermerk. Bakema wachte in driigjende moasje fan wantrouwen net ôf.
Nije ried
Yntusken sit der in nije gemeenteried en in mearderheid dêrfan wol sa gau mooglik ôf fan it pine holledossier. Andries Metz fan AmelandEén seit: "We zijn met z'n allen voornemens het zo snel mogelijk en zo goed mogelijk op te lossen en het gedoe achter ons te laten." De huisjes gaan plat, de gemeente legt een parkeerterrein aan en Douwe Bakker van de Coop-supermarkt koopt die parkeerplaats. Een dikke streep eronder."
De VVD stimde tsjin. "De VVD was in het verleden tegen en nu nog", seit Jeppe Groenewold fan de partij. Hy fynt it parkearplak yn it doarp net passen by it stribjen om auto's safolle mooglik út de doarpen wei te hâlden." Ek Han van Heerde fan Ameland'82 wiisde it plan ôf. Hy fûn it dreech om in goeie kar te meitsjen: "Je schaadt altijd wel iemand." PvdA, ABA, CDA en AmelandEén stimden foar. Sy ha mei elkoar in mearderheid.


description: De man is sneon foarlaat oan de rjochter op Malta, dy't syn foararrest ferlinge.

title: Malteeske moardfertochte is 22-jierrige âld-Snitser

maintext:
Neffens de Times of Malta ferklearre de man by dy gelegenheid 'net skuldich' te wêzen. Syn pro deo advokaat frege om frijlitting op boarchtocht, mar dat waard wegere. De âld-Snitser wurdt ek fertocht fan it bûtendoar omrinnen mei in mes sûnder fergunning. Ek dit waard troch de man ûntkend.
Dea oantroffen
It slachtoffer waard freedtemoarn betiid dea oantroffen yn har wenplak Santa Venera. De frou is neffens de plysje mei in 'skerp en puntich foarwerp' om it libben brocht. It slachtoffer wie in kollega fan de fertochte. Ek soe se in relaasje mei him hân hawwe. Beide wurken foar in gokbedriuw.
De âlden fan it slachtoffer sieten sneon yn de seal doe't de man foarlaat waard. De plysje ferklearre op de sitting dat der noch ferskate tsjûgen heard wurde moatte. De behanneling fan de saak giet yn de rin fan nije wike fierder.


description: Hawwe der no 425.000 of 134.000 minsken yn Ljouwert west yn it Reuzewykein. Offisjele mjittings rinne útinoar.

title: Undersyksburo: folle minder besikers Reuzewykein Ljouwert

maintext: Hoefolle besikers hat Ljouwert it ôfrûne Reuzewykein lutsen? Dêr is ûndúdlikheid oer ûntstien, no't it ûndersyksburo Locatus út Woerden, dat ynhierd is om yn it Kulturele Haadstêdjier it oantal besikers te mjitten, mei hiel oare sifers komt as de gemeente.


description: Wyldpisje en tefolle minsken by it konsert fan Boef. Ynsidintleas wie de Snitswike net, mar de autoriteiten sjogge wol tefreden werom.

title: Gemeente en plysje tefreden oer 'rêstige' iepening Snitswike

maintext:
De plysje moast allinnich yn aksje komme by wyldpisjen, iepenbier dronkenskip en it fersteuren fan de iepenbiere oarder. Ek binne in tal minsken oanhâlden omdat se drugs of falsk jild by har hiene.
It optreden fan rapper Boef moast sneintejûn even stillein wurde om't der tefolle minsken op ôfkaam wiene. De Snitswike duorret noch dizze hele wike.


description: De kommisje hie in fout makke by it notearjen fan de útslach. Earst wie Drachten de lêste, dêrnei Wâldsein. En no blykt it De Jouwer te wêzen.

title: SKS feroaret útslach fan sleepstartwedstriid

maintext:
De wedstriidkommisje hat de útslach fan it skûtsjesilen by De Lemmer oanpast. Troch in fout fan de kommisje wie it skûtsje fan Wâldsein as lêste op papier kaam. Dat skûtsje kaam as tolfde oer de finish, seit de kommisje no.
Yn de earste útslach waard melden dat Drachten as lêste oer de finish kaam. Yn de offisjele útslach waard Wâldsein as lêste opskreaun. No blykt De Jouwer ynienen de hikkesluter te wêzen. Skipper Rinus de Jong lit it der by. De oanpassing soarget net foar ferskowingen yn it klassemint.
Allinne by it opskriuwen fan de útslach fan de lêste trije dielnimmers wie der wat mis gien. De oare útslaggen bliuwe stean.


description: Unbekenden hawwe tydlike buordsjes by acht nije grêven yn Snits stellen. De gemeente docht oanjefte.

title: Fandalen stelle buordsjes fan grêven op begraafplak Snits

maintext: Op it Algemien Begraafplak yn Snits binne acht nammebuordsjes fan grêven stellen. It giet om de tydlike plestik buordsjes dy't by in grêf stean as ien krekt begroeven is. Letter komt pas de echte grêfstien.


description: Tritich sikehuzen ha by it MCL op besite west om te sjen nei it smookbelied. Op it hiele MCL-terrein mei net smookt wurde.

title: Smookbelied MCL foarbyld foar sikehuzen yn binnen- en bûtenlân

maintext:
It MCL is yn jannewaris fan dit jier úteinset mei it nije smookbelied. Op it hiele terrein fan it sikehûs mei net smookt wurde, ek net op it parkearterrein. "We hawwe bûtenportiers dy't minsken oansprekke", seit Frits Mostert fan it MCL. It belied pakt goed út, want der wurdt al folle minder smookt, seit er. "We fine noch wolris in peuk, mar we binne tefreden."
Der binne ek buorden delset, en der wurde flyers útdield. "Pasjinten dy't smoke, reagearje yn it algemien goed op it belied. As in bûtenportier in pasjint oansprekt, dan giet de peuk meastal wol út," seit Mostert.


description: Der is gjin legionellabaktearje oantroffen yn it waarme wetter fan sikehûs MCL dêr't ûndersyk nei dien is. Dat docht bliken út de útkomsten fan in ekstern

title: Gjin legionella yn dûsen yn MCL

maintext:
It MCL hat dêrop alle mooglike maatregels troffen, lykas it pleatsen fan filters en dûskoppen. Op it plak dêr't it wurk wie, binne ek gjin punten oantroffen dy't soargje foar risiko's fan legionellabesmetting fan meiwurkers en pasjinten.
Op ien plak is yn in waarmtetaappunt wol legionella oantroffen. Dat taappunt stiet los fan de punten dêr't earder ûndersyk dien is. Dêr is gjin risiko foar pasjinten en meiwurkers, sa is de ferwachting, omdat it dêr net om in dûs giet. It MCL nimt op dit taappunt maatregelen om de besmetting tsjin te gean. Om hielendal wis te wêzen wurdt de wetterliedingen yn dit part fan it gebou skjinmakke.


description: Nederlân ûnder 20 ferlear de tredde en lêste pûlwedstriid mei grutte sifers fan Frankryk, mar sit wol yn de kwartfinales fan it WK.

title: Kalma en Oranje hurd ûnderút op WK, mar wol kwartfinalist

maintext:
Amelie Delabre-show
Oranje sette net goed útein. Nei tsien minuten makke Amelie Delabre der 1-0 fan. Nei in healoere spyljen ferdûbele Delabre de skoare (2-0) en twa minuten letter makke sy ek har en Frankryks tredde fan de middei (3-0). Yn de twadde helte gie it net folle better mei Nederlân. Emelyne Laurent makke der tweintich minuten foar it ein 4-0 fan. Dêr bleau it by.
Kalma, de 18-jierrige spits út Haskerhoarne, koe gjin rol fan betekenis spylje en waard in kertier foar de ein fan de wedstriid ferfong troch Joëlle Smits. Kalma is mei trije doelpunten noch wol dield topskoarer fan it WK.


description: In protest fan Wâldsein stiet de kampioensaspiraasjes fan Grou yn it paad. De Grousters ferlieze, en krije 14 punten.

title: Klassemintslieder Grou ferliest kopposysje troch oanfarring

maintext:
Troch de útspraak fan de sjuery sakket koprinner Grou mei 26,8 punten werom nei it tredde plak yn it algemien klassemint. Earnewâld is earste, mei 19,9 punten, en Ljouwert twadde, mei 24,7 punten.
Drachten hie ek in protest yntsjinne tsjin Huzum. Dat is net takend, omdat de regel op basis wêrfan't it protest yntsjinne waard net fan tapassing is op de sitewaasje. Dat meldt de SKS.


description: De reuzen fan Royal de Luxe rinne noch ien kear troch de stêd en ferlitte Ljouwert oer it wetter.

title: De reuzen fan Royal de Luxe komme noch ien kear yn aksje

maintext:
Ferfier
Arriva riedt minsken oan om net fuortendaliks nei ôfrin ôf te setten, mar de tiid te nimmen, sadat it allegear wer wat spraat wurdt.
It ferfiersbedriuw meldt dat it sneon goed gien is mei it ferfier fan minsken dy't yn Ljouwert de reuzen sjen woene. Neffens Arriva binne tûzenen minsken mei treinen en pindelbussen nei it sintrum brocht. En dat ferrint allegear flot, seit it bedriuw.
Nei ôfrin fan de foarstelling sneontejûn bleaune in soad minsken fanwege de gesellige sfear langer hingjen yn de stêd, sadat de stream reizgers him ferspriede koe. Dat soarge derfoar dat de weromreis foar elk sûnder problemen ferrûn.


description: In ferwizing nei it parkearterrein fan in evenemint? De provinsje hat karren mei ferkearsbuorden klear stean.

title: Provinsje stipet LF2018-eveneminten mei paadwizers

maintext: It giet om lytsskalige eveneminten, dy't maksimaal twa wiken duorje en dy't hâlden wurde yn it ramt fan Kulturele Haadstêd. It útlienen fan de oanhingers is ûnderdiel fan de kampanje FollowFemke.nl en moat der neffens de provinsje oan bydrage dat besikers fan in evenemint op in freonlike en gastfrije wize ûntfongen wurde.


description: Kollumnist Ferdinand de Jong fertelt oer in bysûndere moeting dy't er hie wylst er oan it wurk wie op it tsjerkhôf yn Drachten.

title: Kollum: "De Tuneziër"

maintext:
As je op in begraafplak wurkje, sa as ik dus, helpt it om saken te relativearjen. Je kinne je noch sa drok meitsje, mar ja. Sjoch wêr't it úteinlik ta liedt. Sa wie ik al prakkesearjend in lêste rêstplak oan it meitsjen foar immen dy't it jier 2019 net helje soe. In soad fan de kollums dy't ik skriuw, haw ik oandroegen krigen wylst ik oan it wurk bin. Sa stie der dizze wike op dy tropyske moarn flak nei healwei sânen samar ien njonken it farske grêf dêr't ik yn stie. Hy rûkte nei in sterke aftershave dêr't ik it merk fan miende te herkennen, mar dat docht der net safolle ta.
As deagraver krije je net folle minsken op besite, kin ik jo melde. It is yn de regel iensum wurk. Mar no stie der samar in man, dy't tsjin my begûn te praten. Hy hie in griis burd fan in dei as wat, in lichte simmerske outfit en in aksint dat ik mei Noard Afrika assosjearre. Doe't ik him dernei frege, blykte myn taalgefoel noch altyd te dogen, hy wie berne yn Tunesië. Tritich jier lyn wie er fereale wurden op in Nederlânske frou en wie har nei dit 'beloofde lân' folge. Op myn fraach wat hy sa ier en betiid op in hôf moast, folge in ûndúdlike reaksje.
Ik gie gewoan troch mei myn wurk, hy stie der nei te sjen en frege fan alles en fertelde hoe't soks yn Tunesië der om en tagie. Mar de reaksje op myn fraach wêr't er weikaam liet my net los. Doe't we dêr wat op trochpraten, sei er: 'Ik hie wol tocht datst dat freegje soest. Jim freegje altyd wat ik hjir moat en wêr't ik weikom.' Hy klonk wat ferbittere. Doe't ik sei dat we hjir yn Fryslân altyd oan eltsenien freegje wêr't se ien fan binne en wêr't se weikomme, dus dat dat net oan syn úterlik of komôf leit, seach er my net begripend oan. 'Dus dat sit yn jim kultuer?' Ik knikte, wylst it swit my yn drippen fan it gesicht ôf rûn en mei plofkes op de moudegrûn fan it Drachtster hôf foel. It hiele begraafplak lei hast yn it skaad, mar krekt op it plak dêr't ik wêze moast, hie de sinne ek sa betiid al in soad macht.
'Do hast ferkearde klean oan,' sei myn moarnsprater. 'By ús hawwe minsken ljochte klean oan as se ditsoarte wurk dogge, do hast in swarte blûze oan en dat lûkt waarmte oan.' Hy krige even myn dweiltrochwiete kyltsje beet en lake. De wurden 'by ús' yntrigearren my. Hy hie my krekt ferteld dat er hjir al tritich jier wenne. Ik stuts myn skeppe yn de grûn en seach him oan. 'Bist wolris ûnwennich fan Tunesië?' frege ik rjocht op de man ôf. Hy begûn ûnrêstich om him hinne te sjen en sei: 'Ik ha hjir in soan en in dochter, dy kin ik net allinnich litte.'
'En dyn frou dan?' frege ik.
Hy skodholle, sei in skoft neat en fage doe mei de rêch fan syn rjochter hân troch de eagen. 'Ik sil fuort.' Hy wachte net langer, groete freonlik en sette de stap der yn. Wêrhinne wit ik net."


description: It liket der no echt op: in transfer fan Henk Veerman. It is sa stadichoan in aardige soap, mar Veerman liket nei Dútslân te gean.

title: Hamstra oer Veerman: "We zitten in de eindfase"

maintext:
Ferfanger foar Veerman?
Mocht Veerman fuortgean, dan stiet it noch net fêst dat der fuort in ferfangende spits oanlutsen wurdt. "We moeten ook kijken naar dat wat we in huis hebben. Jizz Hornkamp komt er bijvoorbeeld aan. Bovendien moeten we afwachten wat er op het middenveld gebeurt."
En Pelle van Amersfoort mei bygelyks útsjen nei in oare klup. Der wie efkes wat belangstelling foar, mar der is neat konkreet. Van Amersfoort hat krekt as Morten Thorsby noch foar ien jier in kontrakt en hoegde net fuort, mar mei prate mei oare klups. Itselde jild foar Yuki Kobayashi, al hat dy noch in kontrakt foar trije jier en is der noch gjin klup konkreekt foar him wurden.


description: Yn de finale fan de 116e Freule wûnen Gerwin Dijkstra, Gerrit Dijkstra en Sytse Koree mei 5-1 en 6-4 fan Reduzum.

title: Eanjum wint foar it earst de Freulepartij yn Wommels

maintext:
Sytse Koree soarge mei in boppeslach foar it earste buordsje foar Eanjum. By 2-0 en 6-6 sloech Gerwin Dijkstra in sitbal. Op 3-0 en op 'e nij 6-6 wie der in boppeslach foar Eanjum.
Reduzum kaam dêrnei werom ta 4-1, nei't Gerwin Dijkstra twa opslachflaters makke. Doe naam Gerrit Dijkstra de foar bêst-opslach oer. Nei in blessuere fan Jesper Tolsma op 4-1 en 6-6 wie it eins klear.
By 5-1 en 4-0 yn de finale moast Tolsma op 'e nij behannele wurde. De Redúster hie in soad pine, mar keatste de partij wol út. Troch in pear opslachflaters waard it yn it lêste earst noch 4-4. Fia in boppeslach fan Gerrit Dijkstra op 5-1 en 6-4 helle Eanjum de oerwinning binnen.


description: De skûtsjefloat sylt freed op de Iselmar by De Lemmer. Wa sil dêr de deiwinst pakke en watfoar gefolgen hat dat foar it klassemint?

title: LIVE: It IFKS Skûtsjesilen by De Lemmer

maintext:
De skûtsjes fan de Grutte A yn it IFKS skûtsjesilen sille freed los foar de earste dei by De Lemmer. Op de Iselmar wurdt fansels wer striden om de deiwinst. Dy kin ek grutte gefolgen ha foar it klassemint. It belooft in spannende wedstriid te wurden op de ien nei lêste dei fan de IFKS. Wa komt der as earste oer de finish? Folgje it live!
UPDATE: Fanwege de hurde wyn is de wedstriid útsteld, sa lit de organisaasje witte. As der om 18.00 oer noch net syld wurde kin, dan giet it skûtsjesilen by De Lemmer freed net troch.


description: It tellen bart op meardere plakken yn Fryslân. Behalve nei de fiskstân wurdt der ek sjoen nei oar libben yn de wetters.

title: Wetterskip Fryslân telt fisk om de Fryske wetterkwaliteit te bepalen

maintext: Neffens Jan Roelsma fan it wetterskip seit it oantal fisken en oanwêzige soarten wat oer de kwaliteit fan it wetter. Fan de fisken wurdt de lingte opnommen en ek wurdt der nei de sûnens fan de bisten sjoen. Dêrnei wurde de fisken weromset. Neist nei de fisken wurdt ek sjoen nei de oanwêzige wetterplanten, algen en lytsere wetterbisten.


description: Der binne dit jier folle mear wespen as ferline jier. De bestridingsbedriuwen hawwe de hannen fol.

title: Dit jier binne der mear wespen as ferline jier

maintext:
It opromjen fan in nêst is in kwestje fan sekonden. As it nêst fûn is, wurdt der in stof yn spuite dy't der foar soarget dat de wespepopulaasje rap ôfmakke wurdt.
Oarsaak
De waarme maatiid is de grutste oarsaak fan it grutte tal wespen. Augustus en septimber binne de moannen dat minsken in protte hinder hawwe fan ealjebijen. Dat komt omdat der yn de wespenêsten om dizze tiid hinne minder larven sitte. Larven beleanje wespen foar it foer dat sy binnen bringe. Sy skiede dan in swiet stofke ôf.
No't der minder larven yn de nêsten sitte, sykje de wespen harren 'beleanning' by de swietichheden yn de buert fan minsken. No't der mear wespen as ferline jier binne, binne der ek mear klachten oer de oerlêst dy't minsken fan wespen ûnderfine.


description: De nije brânwachtkazerne komt oan de Lauwerswei. Nei de simmer begjint de bou. Yn 2019 moat it klear wêze.

title: It Surhústerfean krijt in nije brânwachtkazerne

maintext: De nije kazerne is de earste dy't folslein yn eigen behear fan Feilichheidsregio Fryslân ûntwikkele is. It gebou ferfangt de kazerne fan no, oan de Badleane yn it doarp. Dy foldocht net mear oan de easken.


description: Hûnderttûzenen flessen levertraan makke it famyljebedriuw Draisma van Valkenburgh yn de 19e en 20e iuw. As oade komt der no in muorreskildering.

title: Muorreskildering as oade oan Ljouwerter levertraanfabryk

maintext: Wa is der yn de foarige iuw net grut mei wurden? Alle dagen in grouwe leppel mei levertraan. It soe helpe tsjin allerhande sykten en kwalen. Ad Fahner, bestjoerslid fan it Ljouwerter genoatskip Muurtaal, kin der yn alle gefallen oer meiprate. "Nou wa' dat in heel fies spul hoor, dat levertraan. Ik hew it froeger self oek wel had. Dan moesten je de neus dichtknipe om der in skep fan binnen te krijen. En dan daarna noch in klontsje suker of in pepermuntsje fan je moeke om de smaak fut te krijen."


description: Dat makke de plysje tongersdeitemiddei bekend. Der binne gjin spoaren fan brânstichting yn de rychjeswenning yn Drachten fûn.

title: 'Brân Drachten ûntstie troch technysk mankemint yn keuken'

maintext: De brân woansdeitenacht yn in rychjeswenning yn Drachten is yn de keuken ûntstien, mooglik troch in technysk mankemint yn ien fan de apparaten. Dat makke de plysje tongersdeitemiddei bekend.


description: De skuorren yn in polderdyk by Heech bliuwe sitten. Dat is yn striid mei lanlike protokollen.

title: Wetterskip wol drûchteskuorren yn wetterkearing net werstelle

maintext:
Yn hiel Fryslân is skea konstatearre by sa'n 16 kilometer oan wetterkearingen. As se te drûch wurde, komme der skuorren yn. In heal persint fan de Fryske diken is neffens it wetterskip ekstra kwetsber. Dat binne foaral de diken yn it Lege Midden en yn de Feangreidegebieten. Dy diken wurde yn de gaten holden. Ynspekteurs fan it wetterskip ha de ôfrûne wiken ekstra kontrôles útfierd fanwege de waarsomstannichheden.
Troch de drûchte is yn 2003 in dyk trochbrutsen by Wilnis, yn Utrecht. Dêrnei binne der strange protokollen kaam foar it ûnderhâld fan de diken. Dêr wurdt no net oan foldien. Dêrom krijt de proef yn de Van Ommenpolder by Heech ek lanlike oandacht.


description: Skipper Willem Zwaga giet yn heger berop. De sylried fan de SKS moat no in útspraak dwaan.

title: FIDEO: Ljouwert ûniens mei sjuery-útspraak oer oanfarring by Starum

maintext:
De skippers Ljouwert en Hearrenfean hiene beide protest yntsjinne nei oanlieding fan in oanfarring by de boppeste tonne. Beide skûtsjes ha nei dy oanfarring mei averij it wedstriidwetter ferlitten.
De sjuery hie de protesten ôfwiisd, mar dêr is Zwaga it net mei iens. De sylried fan de SKS sil him der no oer bûge. Dat is in klup fan minsken dy't dêr troch de SKS foar oanwiisd is. De sylried komt moandeitemoarn om 09:00 oere byinoar. It is de bedoeling dat der mei it rûtebesprek foarôfgeand oan de wedstriid in útspraak leit.


description: Marrit Leenstra út Wikel hâldt op mei reedriden. Se wol har talizze op har stúdzje Geo-Information yn Wageningen.

title: Marrit Leenstra: "Ik sjoch hiel bot út nei myn nije karriêre"

maintext:
It ôfrûne jier hie se al minder tiid foar it sporten en troch har ferfolchstúdzje Geo-Information yn Wageningen is der no gjin romte mear foar it reedriden. "Ofrûne moandei bin ik offisjeel ôfstudearre yn Amsterdam en ik tocht, wat moat ik no fierder? Gean ik fierder mei it riden of mei de stúdzje? It waard it lêste."
Nije karriêre
Leenstra sil nije wike moandei oan de slach yn Wageningen. Se sil it reedriden misse, mar hat ek nocht oan de nije útdaging. "Ja, it is jammer. Mar ik sjoch hiel bot út nei myn nije karriêre."
Hichtepunt
De reedrydster hâldt op op har hichtepunt, fynt se sels. "It foarige seizoen wie myn bêste seizoen oait." Leenstra helle in Nederlânsk rekôr op de 1500 meter yn Calgary (1.52,06). As oare hichtepunten neamt se it brûns op de 1500 yn Pyeongchang yn 2018 en de gouden medalje by de ploege-efterfolging yn Sotsji yn 2014.
Oare dreamen
Foar Leenstra is it no klear. "Ik haw no in hiel soad sin om fierder te gean mei wat oars, om earne oars goed yn te wurden en oare dreamen nei te jeien. Mar je witte fansels noait hoe't it rint."


description: De oanhâldende ekonomyske groei soarget neffens it UWV foar bettere perspektiven foar wurksykjenden, útsein yn de finansjele sektor.

title: Oantal WW-útkearingen nimt yn Fryslân flink ôf

maintext: It oantal WW-útkearingen yn Fryslân is yn july mei goed seis prosint opnij flink ôfnaam. Ein july telde ús provinsje 10.700 útkearingen en dat binne der hast 700 minder as oan it begjin fan de moanne.


description: Tsjûgen hearden lûd yn de wenning, en fertrouden it net. Plysjes binne der mei de hûn op ôf gien.

title: Plysjehûn fynt ynbrekker ûnder trep fan leechsteande wenning Noardwâlde

maintext:
Plysjes ha in ynbrekker oanhâlden yn in wenning yn Noardwâlde. De wenning stiet leech, mar sneintejûn hearden tsjûgen der dochs lûden út wei kommen. Se bellen de plysje.
Mei help fan in hûn fûnen de plysjes in ynbrekker. Dy siet ferside ûnder in trep yn de kelder. De man hie stellen koper by him. Hy sit fêst foar ûndersyk.


description: De Olympysk kampioen fan 2012 kaam yn Glasgow oan de rekstôk ta in skoare fan 14,333 punten yn de kwalifikaasjes op de EK turnjen.

title: UPDATE: Zonderland mei heechste skoare nei EK-finale rekstôk

maintext:
De turner út It Hearrenfean die it dêrmei better as de Hongaar David Vecsernyes, dy't earst op kop gie mei 14,200 punten. Tim Srbic, dy't Zonderland ferline jier fan syn tredde wrâldtitel ôfhold, is der yn Glasgow net by.
Zonderland wie nei ôfrin bliid mei syn prestaasje. "Dit wie ien fan myn bettere kwalifikaasjeoefeningen ea." Snein striidt er mei sân oaren om de Europeeske titel.


description: Net allinnich Ljouwert stie stil by de swimtocht fan Van der Weijden, ek de gemeente Waalwijk sil him huldigje.

title: Maarten van der Weijden kriget noch in huldiging fan gemeente Waalwijk

maintext:
Van der Weijden woe 11.000 ophelje foar ûndersyk nei kanker, mar dat is folle mear wurden. Hy soe 200 kilometer swimme, mar moast nei 163 opjaan. Van der Weijden wie siik wurden en koe net fierder.
Omdat it sa'n enoarme prestaasje wie, is Van der Weijden huldige en krige hy yn Ljouwert ek noch in spesjaal Alvestêdetochtkrúske fan premier Mark Rutte. Boargemaster Nol Kleijngeld fan Waalwijk hat moandei sein dat ek syn gemeente sil stilstean by de swimtocht. "De hele gemeente Waalwijk is zo trots als een pauw met zo'n inwoner", seit Kleijngeld.
Van der Weijden wennet yn Waspik en is dêr ek noch gemeenteriedslid foar de VVD. De boargemaster hat noch net sein wêr en wannear de huldiging is.


title: Nyck de Vries de rapste yn frije training Spa-Francorchamps

maintext: Autokoereur Nyck de Vries fan Twellingea hat freedtemiddei yn België de bêste tiid delset yn 'e frije training fan de Formule 2. Op it sirkwy fan Spa-Francorchamps brocht De Vries in tiid fan 1.58.125 op 'e klok. Dêrmei wie er krekt tsientûzenste rapper as de Braziliaan Sérgio Sette Câmara. De lieder yn it klassemint, George Russell, ried de tredde tiid.


description: Wa wurdt de earste wrâldkampioen Frysk damjen ea? Marten Walinga of Alexander Georgiev út Ruslân? In barraazjepartij moat trochslach jaan.

title: Barraazjepartij nedich om winner WK Frysk damjen oan te wizen

maintext:
Georgiev is âld-wrâldkampioen damjen en waard al foar it toernoai beskôge as in bysûnder gefaarlike outsider. De Rus hat dy reputaasje goed wiermakke.
Walinga hat Georgiev wol ferslein yn de rin fan it toernoai, mar neffens waarnimmers is it duo goed oan inoar weage. "Je moatte de holle der goed byhâlde en alle mooglikheden rêstich trochrekkenje", seit Foeke Tiemensma. "As je te graach wolle is in foutsje gau makke."


description: SC Hearrenfean, SC Cambuur, Harkemase Boys en ONS Snits witte tsjin wa't se it opnimme moatte. Alle fjouwer moatte se tsjin twadde difyzjonisten.

title: Utwedstriden foar Fryske klups yn earste ronde KNVB-beker

maintext: De lotting foar de earste ronde fan de KNVB-beker is sneontejûn ferrjochte. De Fryske fuotbalklups SC Hearrenfean, SC Cambuur, Harkemase Boys en ONS Snits witte no tsjin wa't se it yn de nasjonale bekerkompetysje opnimme moatte.


description: De Friezinne einige net by de earste trije, en kaam dêrtroch net fierder as de kwalifikaasjeronde.

title: Runia kwalifisearret har net foar heale finales horde

maintext: It is horderinster Anna Sjoukje Runia fan Easterbierrum net slagge om op it EK atletyk yn Berlyn fierder te kommen as de kwalifikaasjes. Op de 400 meter kaam se mei in tiid fan 57,76 as sechde oer de finish. Allinnich de earste trije kwalifisearren har foar de heale finale. Robine Schürmann út Switserlân wûn de searje mei 56,35.


description: Maarten van der Weijden kin net mear: hy hâldt op mei de swimalvestêdetocht. Hy hat der 163 kilometer op sitten en hat 55 oeren yn it wetter lein.

title: Maarten van der Weijden hâldt op mei swimalvestêdetocht en giet nei sikehûs

maintext:
Van der Weijden hie moandei yn in fideoboadskip al sein dat hy yn elts gefal Dokkum helje woe. Dat is net slagge: krekt nei Burdaard moast hy stopje. Van der Weijden is siik wurden en op advys fan de dokter is hy no ophâlden.
'Zoutbalans'
"Achterliggende reden is een verstoorde zoutbalans in het lichaam van Maarten", seit de organisaasje. "Door misselijkheid kon Maarten ook geen medicijnen binnen houden. Bovendien was hij in het water in slaap gevallen."
Van der Weijden giet foar ûndersyk nei it MCL yn Ljouwert. Der binne gjin medyske problemen dy't net oplost wurde kinne.
Van der Weijden soe moandei oan it begjin fan de jûn yn Ljouwert oankomme, mar it gie muoisumer as tocht en moandei wie al gau dúdlik dat hy net foar midsnacht by de finish wêze soe. It tempo lei earst noch op 4 kilometer yn it oere, mar dat gie moandei nei 2 kilometer.
8 ton
Der is al mear as 800.000 euro ophelle foar ûndersyk nei kanker. Dat wie it grutte doel fan de swimtocht fan Van der Weijden. Hy woe 11.000 euro ophelje. Dêr is hy dus rom yn slagge.


description: De earste wike fan it skûtsjesilen sit der op. It wie skipperjen tusken tropyske temperatueren, swiere buien, wynpûsters en wynstiltes.

title: FOTO'S: Ien wike skûtsjesilen yn 10 bylden

maintext: Nei ien wike skûtsjesilen is titelferdigeren Grou foarearst klassemintslieder by de SKS. Tsien fan de fjirtjin skûtsjes ha al in kear de maksimale 14 punten ynkassearre. Yn de top fan it klassemint is it spannend. In oersjoch fan ien sylwike yn 10 foto's.


description: De bestjoerder fan in oare auto kaam fan in parkearplak. Dy kaam troch noch ûnbekende oarsaak yn oanriding mei de frou, dy't op de dyk ried.

title: Frou ferwûne by oanriding yn Wolvegea

maintext:
De bestjoerder fan in oare auto kaam fan it parkearplak oan de Hortensiawei. Dy kaam troch noch ûnbekende oarsaak yn oanriding mei de frou, dy't op de dyk ried.
De frou is nei it sikehûs brocht. Hoe't it mei har is, is net dúdlik. De auto fan de frou is total loss.


description: De 34-jierrige Ljouwerter waard oan de kant set om't er noch in belestingskuld hie. Doe die bliken dat er ek noch drank en drugs op hie.

title: Wurkstraf foar drank- en drugsrider mei belestingskuld

maintext: De plysjerjochter hat in 34-jierrige Ljouwerter feroardiele ta in wurkstraf fan 80 oeren. De man waard yn maart by Ryptsjerk oanholden by in kontrôle fan de plysje en de belestingtsjinst.


description: De 36-jierrige siler út Terkaple pakte tongersdei brûns op it wetter by Aarhus. It goud gie nei Zsombor Berecz út Hongarije.

title: Brûns foar Pieter-Jan Postma op WK silen yn Denemarken


description: "Ik wil na het schaatsen ook nog ergens goed in worden", seit Leenstra tongersdeitemoarn yn de Ljouwerter Krante en it Algemeen Dagblad.

title: Marrit Leenstra ferruilet reedrydbaan foar kolleezjebanken

maintext:
Foar dy stúdzje moat se it earste jier folslein nei skoalle en is der gjin romte foar it reedriden. Omdat se 'gjin dingen heal dwaan wol', kiest se derfoar op te hâlden mei reedriden, ek mei it each op har takomst.
De beslissing spûke al langer troch har holle, ek omdat se dit jier al folle minder reedriden hat. Se moast har bachelor Future Planet Studies oan de Universiteit fan Amsterdam ôfrûne skoaljier ek helje, wêrtroch't it riden al op in leger pitsje stie.
Neidat it nijs nei bûten kaam, krige Leenstra in soad berjochten en telefoantsjes. "Ik wie al in tiid dwaande mei dizze beslissing, mar no komt it dochs wol even binnen."


description: Folgje hjir de iepeningstaspraak fan de 165e PC yn Frjentsjer fia de livestream.

title: LIVE: Folgje de iepeningstaspraak fan de 165e PC

maintext: It is in dei fol tradysjes: de PC yn Frjentsjer. Op de fiifde woansdei nei 30 juny is it safier. De âldste sportklassiker fan Nederlân set om 09.30 oere útein op it Sjûkelân yn Frjentsjer. Foar keatsers ít hichtepunt fan it jier. Om 08.00 oere wurdt de dei tradisjoneel iepene mei in taspraak fan de foarsitter. Dizze taspraak fan Ids Hellinga is streekrjocht te folgjen op Omrop Fryslân telefyzje en op de webside en app.


description: De brân ûntstie yn in skuorre en is oerslein nei de buorkerij derneist. Sa'n 45 fakânsjegongers binne mei de skrik frijkaam.

title: Kampearbuorkerij giet ferlern by útslaande brân op fakânsjepark yn Eastermar

maintext: By in útslaande brân op it fakânsjepark Onder de Linde yn Eastermar is in kampearbuorkerij ferlern gien. De brân ûntstie om 05.30 oere hinne yn in skuorre op it fakânsjepark en sloech oer nei de buorkerij neist de skuorre. Sa'n tritich fakânsjegongers dy't yn de sjalets op it park sitte en fjirtjin jongeren dy't yn de buorkerij sieten binne mei de skrik frijkaam. Se binne evakuearre en nei in opfanglokaasje brocht.


description: It seebearjong waard woansdeitemoarn troch bistefersoargers dea ontroffen yn syn ferbliuw.

title: Jonge seebear yn Aquazoo samar ynienen dea, fersoargers ferslein

maintext: Seebearjong Chica is woansdeitemoarn dea oantroffen yn syn ferbliuw yn Aquazoo by Ljouwert. Wat de deasoarsaak is, is noch net bekend. It jong kaam yn jannewaris mei de memmeseebear oan yn Ljouwert, wêrnei't it ferstjitten waard troch de mem. Doe hawwe de bistefersoargers it jong sels opwoutere. Op 6 augustus waard Chica by de oare seebearen set.


description: Cambuur degradearre yn 2016 út de earedifyzje, mar ûnderfynt no hieltyd mear de finansjele konsekwinsjes.

title: Sportklup Cambuur moat besunigje op spilers en technyske stêf

maintext: SC Cambuur makket him klear foar it nije seizoen, mar de seleksje is noch net hielendal foar elkoar. Troch de degradaasje fan Cambuur út de earedifyzje yn 2016 en de degradaasje it ôfrûne seizoen fan ploegen lykas FC Twente, Sparta en NEC krije de Ljouwerters hieltyd minder jild, bygelyks út de telefyzjerjochten.


description: Yn Ferwert is yn Gastatelier Louwrien Wijers de eksposysje ‘JOSEPH BEUYS komt uit Friesland’ te sjen.

title: Eksposysje oer Beuys: "Fryslân wie de earste demokrasy yn de wrâld"

maintext: Yn Ferwert is in eksposysje te sjen oer de Dútske keunstner Joseph Beuys. It is net in namme dy't yn Nederlân by it grutte publyk bekend is. Ynternasjonaal wurdt hy sjoen as ien fan de wichtichste keunstners út de 20e iuw. Hy wie yn de jierren 60 en 70 ferneamd om syn aparte foarstellingen.


description: It klassike boatsje lei oan de Willem Loréwei en drige ûnder wetter te ferdwinen. Dat barde krekt net, mar der is wol in soad skea.

title: Brânwacht yn it spier om klassyk skip yn Kollum fan ûndergong te rêden

maintext: It is net dúdlik wêrtroch't de boat wetter begûn te meitsjen. De brânwacht hat mei pompen foarkomme kinnen dat de boat folslein ûnder wetter ferdwine soe. De skea oan it it skipke is lykwols grut.


description: De twa auto's knalden mei flinke gong achter opinoar. Hoe't de kop-sturtbotsing krekt barre koe, is noch net bekend.

title: Bestjoerder ferwûne by botsing op N357 by Jelsum

maintext: Op de N357 by Jelsum binne woansdeitejûn twa auto's op elkoar botst. As gefolch dêrfan hat de dyk in skoftke ticht west. By it ûngelok is de bestjoerder fan ien fan de auto's ferwûne rekke. Dizze persoan is nei it sikehûs brocht.


description: Lukt het nou echt niet om zelf bij of op het water te zitten tijdens het skûtsjesilen, dan is daar altijd Omrop Fryslân nog.

title: Hoe kun je het skûtsjesilen het beste volgen dit jaar? Lees het hier!

maintext:
Skûtsje Kafee
Niet alleen zaterdag, maar ook vrijdagavond al moet je in Grou zijn. Om precies te zijn in het Theehuis. Daar wordt om 17.30 uur het Skûtsje Kafee gemaakt. In het Skûtsje Kafee kijken Geartsje de Vries en Gjalt de Jong vooruit op het SKS-kampioenschap van dit jaar. Onder anderen de nieuwe schippers van Sneek en Joure, Jappie Visser en Rinus de Jong,
allinnich sneon, mar ek freedtejûn al moatst yn Grou wêze. Om presys te wêzen yn it Theehuis. Dêr wurdt om 17.30 oere it Skûtsje Kafee makke. Yn it Skûtsje Kafee sjogge Geartsje de Vries en Gjalt de Jong foarút op it SKS-kampioenskip fan dit jier. Under oaren de nije skippers fan Snits en De Jouwer, Jappie Visser en Rinus de Jong, skowe oan. Foarsitter fan de SKS René Nagelhout skoot oan om te praten oer de nije regels binnen it skûtsjesilen.
Op freed 17 augustus wurdt yn it Skûtsje Kafee yn Hylpen it IFKS-kampioenskip foarbeskôge. De presintaasje leit yn hannen fan Afke Boven en Aukje de Hoop. Te gast binne ûnder oaren Ton Brundel en Daan van der Meer.
Beide programma's wurde útstjoerd om 19.00 oere op radio by Omrop Fryslân.


description: Syn kollega's omskriuwe Kooistra as in pionier foar de moderne GGZ.

title: Frjentserter Jacob Kooistra riddere foar syn wurk foar psychiatryske pasjinten

maintext:
Kooistra wurke fan 1969 ôf by de GGZ en sette him jierrenlang yn foar de soarch fan psychiatryske pasjinten. Hy hat mei ferskate inisjativen de soarch foar dizze groep minsken op de kaart set en wie belutsen by it oprjochtsjen fan in krisistsjinst by de GGZ.
Bûten syn wurk om wie hy ek aktyf as frijwilliger foar dizze groep minsken. Kooistra is yntusken mei pensjoen.


description: Alle fjouwer binne troch de plysje op it eilân heard en dêrnei wer frijlitten. De plysje slút mear oanhâldings net út.

title: Plysje op Flylân pakt fjouwer fertochten fan drugshannel op

maintext: De plysje fan Flylân hat dit wykein twa minderjierrige jonges oanhâlden fanwege mooglike drugshannel. By in kontrôle op de Waaddyk op it eilân die bliken dat de twa in aardige foarried soft- en harddrugs by har hiene.


description: Rutger Etten sette de Ljouwerters noch op 0-2 tsjin Jong NEC, mar by it skoft wie it al lyk. Yn de twadde helte waard it 4-2.

title: Jong Cambuur nei foarsprong ûnderút yn Nijmegen

maintext:
Rutger Etten makke de earste twa goals yn de wedstriid en hy sette de Ljouwerters dêrmei op 0-2. By it skoft stie Jong NEC lykwols alwer op gelikense hichte.
Yn de twadde helte rûn de thúsploech út nei 4-2.
Twadde ferlies
It is foar Jong Cambuur it twadde ferlies yn likefolle wedstriden: in wike lyn wie Jong SC Hearrenfean mei deselde sifers te sterk yn it Cambuurstadion.


title: Grutte problemen treinferkear: kom net nei stasjon Ljouwert

maintext: De NS freget minsken net nei it stasjon yn Ljouwert te kommen. Dat fanwegen in steuring op it spoar tusken Meppel en Zwolle. Dêr is in boppelieding skansearre. Der wurdt op it stuit ûndersocht hoe grut de skea is en hokker gefolgen dat hat foar de hersteltiid.


description: De Harkiten moasten yn Groesbeek oan de bak en ek de Snitsers fan ONS kamen yn aksje.

title: Harkemase Boys en ONS mei winst nei KNVB Beker

maintext:
Harkemase Boys hat woansdeitejûn goede saken dien by Achilles '29 yn Groesbeek yn de twadde foarronde fan de KNVB Beker. Yn de earste helte skoarden de Harkiten mar leafst fiif kear.
De doelpunten kamen fan Berwout Beimers (3de minút), Willem Huizing (28ste minút), Robert Stelpstra (36ste minút), Henny Bouius (42ste minút) en flak foar rêst skoarde Pier Veldman.
Ek nei rêst gienen de Friezen troch, yn de 53ste minút skoarde Pier Veldman. Flak dêrfoar hie Achilles '29 in earste grutte kâns, mar de keeper kearde dat op. Yn de 81ste minút krige Achilles noch in kâns op in earetreffer, mar dy bal kaam op de peal. Even letter wie it wol raak foar de thúsploech, Alper Yildiz makke de 1-6. En dat wie ek de einstân.


description: Boeren makken beswier tsjin heffingen dy't se betelje moasten fanwege it dongoerskot, mar krije gjin gelyk.

title: Gjin automatyske kompensaasje foar boeren om dongoerskot

maintext:
Melkfeehâlders betelje ekstra belesting as se mear kij hawwe as yn july 2015. Dat wie it momint dat de molkkwota opheft waarden. De oerheid wol mei de maatregel foarkomme dat der tefolle fosfaat, dat yn de dong sit, yn it miljeu terjochte komt.
Eigendomsrjocht
Feehâlders protestearren tsjin de belesting, omdat se fûnen dat de heffingen ynbrek meitsje op har eigendomsrjocht. En se easken kompensaasje. It CBb gie dêr net yn mei. Dat fynt dat de heffingen gjin ûnteigening binne, mar it eigendom fan de boeren allinne mar reguleare. Yn 'algemiene sin' is de oerheid dêrom net ferplichte mei jild oer de brêge te kommen, seit it CBb.
Boeren kinne wol yn yndividuele gefallen oanspraak meitsje op kompensaasje of ûntheffing. Bygelyks as in boer troch de heffingen sa bot yn de problemen komt, dat er fallyt driget te gean.


description: It reinwetter streamt no direkt de rioelen yn en nimt smoargens lykas hûnestront en oalje út auto's mei, dat wikenlang op strjitte lein hat.

title: Wetterskippen warskôgje nei hoasbuien foar smoarch wetter

maintext:
Blau-alch
It wetter yn fivers, marren en rivieren wie de lêste wiken troch de hjitteweach al fersmoarge mei bygelyks blau-alch. Ek it wetter dat nei in hoasbui op strjitte stean bliuwt, kin fersmoarge wêze.
Minsken kinne dêrom better net swimme of boartsje yn it oerflaktewetter en harren hûn of oar bist der ek net fan drinke litte.


description: Hearrenfean trapet it nije earedifyzjeseizoen freed ôf tsjin PEC Zwolle. Mei ferslachjouwer Roelof de Vries sjogge we foarút.

title: Foarútsjen op it nije earedifyzjeseizoen fan Hearrenfean

maintext:
Jan Olde Riekerink stiet dit seizoen foar it earst foar de groep. Do hast him al in pear kear sprutsen. Wat foar trainer is it?
Olde Riekerink sit der boppe op. Hy is in dosint en is in soad mei de spilers dwaande. Hy leit it spul op de training geregeld stil. Hy sit se op de hûd, mar dielt ek kompliminten út. De spilers binne oant no ta, foar safier ik hear, posityf. Mar dat binne se oan it begjin meastentiids wol.
Yn de media reagearret hy noch wat wikseljend. De iene kear leuk, sjarmant en grappich, de oare kear tinkst: huh? Dat krij ik ek werom fan supporters. Olde Riekerink wol soargje foar bining en it stadion wer fol krije. Dat soe moai wêze, mar it wurdt noch in hiele taak.


description: De huldiging fan swimmer Maarten van der Weijden luts net allinnich in soad publyk yn Ljouwert, fia televyzje seagen 1,4 miljoen minsken mei.

title: Telefyzjeferslach huldiging Maarten van der Weijden goed besjoen

maintext:
De huldiging fan de olympysk swimkampioen, dy't lâns de alve Fryske stêden swimme woe, wie live te sjen op NPO1 en op Omrop Fryslân, dy't de bylden fan de NOS trochsette.
Van der Weijden moast nei 163 kilometer by Burdaard ôfheakje fanwegen sûnensklachten. Nei't hy yn it sikehûs MCL behannele wie, koe in sichtber ferswakke Van der Weijden by de huldiging op it Aldehoustertsjerkhôf wêze. Mei syn opmerklike aksje hat hy mear as 2,5 miljoen euro ynsammele. It jild giet nei kankerûndersyk.


description: De skoateman fan Akkrum hat de gyk fan in oar skûtsje tsjin de holle krigen. Dat barde by de ûnderste tonne.

title: Akkrum ferlit silerij mei ferwûne bemanningslid, traumahelikopter oproppen

maintext:
Dy scan hat yntusken west, en en dêrút hat bliken dien dat it goed giet mei it slachtoffer. Der kaam focht út syn noas, en as dat harsenfocht wêze soe, hie dat tsjutte kinnen op in skedelbasisfraktuer. It blykt gjin harsenfocht te wêzen. "Der is neat mei him oan de hân," seit ferslachjouwer Geartsje de Vries, "hy komt gewoan werom."
De gyk dy't by Akkrum oer it dek kaam, wie fan Hearrenfean. Skipper Pieter Meeter fan Akkrum hat protest yntsjinne. De sjuery moat dêr in útspraak oer dwaan.
It skûtsje fan Earnewâld wie by itselde ynsident belutsen. Earnewâld hat de wedstriid mei averij ferlitten.


description: De boat botste op in peal ûnder wetter.

title: Fryske sloep sinkt yn Delfsyl

maintext: De sloep sakke nei de botsing rap djipper yn it wetter en sonk. It echtpear koe der noch krekt wat guod ôf helje, mei help fan minsken dy't it ûngelok seagen. De sloep is moandeitemiddei burgen.


title: Hynder stellen; wêr is Amazing Zendor bleaun?

maintext:
Ut in greide oan de Molenwei yn Hitzum is in hynder stellen. It giet om in 10-jierrige Nederlânske Appaloosa fan sawat 1.56 meter grut. It is in opfallend hynder mei in brede bles en hege wite fuotten.
It hynder is ôfrûne wykein út de greide weihelle troch twa minsken dy't in hynstekarre by harren hiene. Der is oanjefte dien by de plysje.


description: Zeinstra, Lotte Delgrosso en Jildou Felkers wûnen yn de finale fan de keats-off fan it partoer fan Annet de Haan.

title: Partoer Anne-Berber Zeinstra fia keats-off nei Frouljus PC


description: It lichem waard woansdeitemoarn fûn yn de omkriten fan it Abe Lenstra Stadion.

title: Plysje wit wa't persoan is dy't dea yn in sleat op It Hearrenfean fûn waard

maintext: It lichem dat woansdeitemoarn fûn waard yn in sleat oan de Karst de Jongwei op It Hearrenfean is fan in frou. Dat hat de plysje bekend makke. De plysje wit ek om wa't it giet en hat yntusken kontakt hân mei de famylje. Hoe't de frou om it libben kaam is, is noch net bekend. Dêr wurdt noch ûndersyk nei dien.


title: Porsche bedarret yn 'e sleat by Wynjewâld

maintext: By Wynjewâld is sneintemiddei in grutte Porsche yn 'e sleat bedarre. De bestjoerder ried yn 'e rjochting fan Easterwâlde doe't er troch noch ûnbekende oarsaak yn 'e sleat terjochte kaam. Ferwûne rekke de bestjoerder net; in bergingsbedriuw hat de auto ôfsleept.


description: Minsken dy't mei it iepenbier ferfier kamen, moasten geduld ha. De treinen sieten oan it begjin fan de moarn smoarfol.

title: Sa'n 75.000 besikers komme op earste optreden De Reuzen ôf

maintext: It spektakel begûn freedtemoarn om tsien oere en doe wie it fuort al hiel drok. In soad minsken woene meimeitsje hoe't de dûker, it famke en it hûntsje wekker waarden. De trije reuzen makken dêrnei in pear oeren in kuier troch de stêd. Nei in powernap fan trije oeren wurde se aanst om fjouwer oere wer wekker en geane se wer op stap.


description: Neffens de organisaasje waait it te hurd om de 14 skûtsjes yn ien sleep achter mekoar te krijen.

title: LIVE: Ynhelwedstriid by Wâldsein sûnder sleepstart

maintext:
Yn earste ynstânsje hie de wedstriidlieding foar in sleepstart keazen, om de skûtsjes dy't by Earnewâld in geunstige startposysje hienen temjitte te kommen. Dy wedstriid is net troch gien. De skippers hiene lotte om de startfolchoarder te bepalen. Skûtsjes dy't by Earnewâld foaroan leinen, begongen in dei earder achteroan, by de wedstriid fan De Feanhoop.
Trochdat de sleepstart no net troch giet, binne de skippen dy't op De Feanhoop foaroan lotten yn it foardiel. Se hoegden yn totaal minder meters te silen. De SKS wol dat graach kompensearje troch yn ien fan de kommende wedstriden noch in sleepstart te organisearjen. It is noch net dúdlik oft dat slagje sil.


description: "Omdat it sa waarm is, ha we de ruten allegearre iepen, dus hearre je dan ek alles. Der is hast gjin wyn en dus falt elts lûd je op."

title: Kollum: "Fazanten of in poelepetaat?"

maintext:
Woansdei in oere as healwei seizen skrok ik wekker. It wie al ljocht. Ynearsten hie ik net yn de gaten wêrom't ik wekker wie. As je hast fyftich binne, moatte je healwei de nacht wol even nei it húske, mar dat feest hie ik al hân. Dus gjin reden om net noch even troch te sliepen. Sels de neven hienen my dizze nacht net wekker makke, dat mei ek hast in wûnder neamd wurde. Mar dochs wie der wat oars as oars. Ik hie my krekt noch in kear omdraaid, doe't ik it wer hearde.
In skoftsje lyn hie ik dat hilaryske filmke op Facebook dield wêryn't immen tsjin in ûngediertebestrider los giet mei it ferhaal dat der lêst hat fan fazanten yn de spoumuorre. As jim it net kenne, sykje it mar op.
Ik lei dus krekt wer en doe hearde ik in hiel frjemd lûd. Blikkerich, senuweftich. Ik tocht mei myn sliepperige kop: shit. Karma. No sil ik grif echt fazanten yn de spou ha. Mar it wie oars. Doe't we bûten kamen, blykten we in frjemde gast te hawwen. Hy hie allinnich mar each foar de guozzen yn it lân, mar it bist like net op in goes. It like my earst in kalkoen, mar nei yngreven ûndersyk en tips blykt it om in wite pearelhin te gean. En dy hjitte yn it Frysk ek wol in poelepetaat. As je dat tsien kear achter elkoar sizze, brekke je de bek der oer. Poelepetaat. Besykje it mar. In oare Fryske namme foar it bist is stipkyp. Mar dizze hie gjin stippen, hy wie egaal wyt. In albino stipkyp sûnder stippen. Hoe dan ek, wy sieten dus mei ús freon de poelepetaat. Hy of sy tippele hjir wat om. We ha it bist earst mar yn it lân litten, mar even letter wie se dêr ek al wer út. Se kin dus fleane en se is ek aardich wyld. No wie de fraach fan wa it ien is en wêr't er weikomt. Soks wolle je as Fryske asyl-ferliener fansels al witte.
It bist eamele hjir wat om en ik wit no al dat ik gjin bewûnderder fan de poelepetaat wurde sil. De geiten gedoogden him, de guozzen dienen krekt as bestie er net. De senuweftige wize fan dwaan fan it poelepetaatsje wie harren in gruwel, se stapten statich nei it fierste stik fan it lân en lieten ús frjemde gast yn ûnwissens achter. De hinnen fûnen it ek net echt in oanwinst, krige ik de yndruk.
Lokkich is der Facebook op dizze wrâld. Sa seach ik in dei letter dat der op de buert in wite poelepetaat of wol stipkyp op de loop gien wie en dat de eigner him soargen makke. Ein goed al goed, we ha it bist mei feriene krêften fange kinnen en de rêst is hjir op it hiem werom keard. No de temperatuer noch tsien graden nei ûnder, dan kinne je nachts teminsten wer sliepe.


description: Pech foar Sirkus Barani. Meiwurkers koene tiisdei de tinte net opsette, om't it plak, dêr't se stean soene, fol stie mei auto's, tsjin de ôfspraak mei de g

title: Opbou Sirkus Barani fertrage troch parkearde auto's

maintext:
It sirkus soe moandei al opbouwe op it plein, mar de gemeente Súdwest-Fryslân hie frege oft it sirkus in dei letter komme koe yn ferbân mei it hurdfytsen fan de BinckBank Tour. Der soene buorden delset wurde mei in parkearferbod, mar de gemeente hat dat fergetten. Doe't it sirkus tiisdeitemoarn oankaam, stiene der allegearre auto's op it plein.
Robert Zinnecker fan it sirkus is net te sprekken oer de gong fan saken. As de earste foarstelling, woansdeitemiddei 15:00 oere, net trochgean kin, dan sil Sirkus Barani de gemeente oanspraaklik stelle foar de ekstra kosten of miste ynkomsten. De gemeente jout ta dat der wat misgien is.
Om healwei seizen wurdt de lêste auto fuorthelle troch de eigener. Yntusken binne de wurkinmmers fan it sirkus begûn mei it delsetten fan stekken en de foartinte. Se dogge der alles oan om op tiid klear te wêzen foar de earste foarstelling. De hynders, geiten en lama's dy't sa lang wachtsje moasten, hawwe de gelegenheid krigen om even bûtendoar om te rinnen en wat te drinken, foardat se op Plein 1455 lang om let te plak kinne.


description: Soms wurde jo pakt troch in byld. It kin in tafriel op strjitte wêze, in tafallich barren dat nimmen foarsizze kinnen hie. Of jo sjogge nei in foto.

title: Kollum: "De foto"

maintext:
As boeresoan folgje ik eins alles oer de lânbou en wat dêrmei anneks is. Sa kom ik geregeld in útspraak fan of oer Klaas Sietse tsjin. Dizze wike hie Fryslân hege besite. Miskien hawwe jimme it meikrigen. Mark Rutte wie efkes yn de moaiste provinsje fan it lân. It is wat ûndersnijd, ik besef dat wol. Mar hy wie der al. Hy brocht ûnder oare in besite oan in seal dêr't er tasprutsen waard troch Klaas Sietse Spoelstra. En fan dat barren is in foto makke. Ik haw it plaatsje mei de mail nei de Omrop stjoerd, miskien dat se him efkes op de side by de kollum sette kinne. Dan kinne jimme ek even sjen nei de prachtige komposysje. Klaas Sietse fiert it wurd. Foar de safolste kear leit er út wat him besielet. Want jo kinne yn dit lân samar de multinationals in pear miljard belestingfoardiel jaan, mar jo moatte boeken folskriuwe en kear op kear prate as brugman en josels de rambam lobbye om de wrâld derfan te oertsjûgjen dat blommen yn de greide miskien wol like belangryk binne. Neat foar my, mar Klaas Sietse beskikt oer it geduld om dat jier yn jier út fol te hâlden.
Hy hie op dizze foto gjin plein fol mei hoera roppende supporters foar him. Nee, in pear begripend laitsjende manlju mei in glês jus de orange, in frou sûnder glês en in man mei in grut keatling om de nekke dy't it neffens syn eachopslach fierstente drok hat. It falt my altyd op dat, as boargemasters harren amtskeatling om hingje, der wat feroaret. It is krekt as mei myn bestelbuske. As jo der reklame op plakke, ride jo oars, omdat jo dan net langer anonym binne. Ik kin my yntinke dat guon boargemasters dat blingblingding sa no en dan ferwinskje. Hawar, ik dwaal ôf fan de foto. Want achter it tafeltsje mei it ûnfermeilike skaaltsje mei bobo-iten stie Mark Rutte. Dy seach net nei de sprekker, mar wie neffens my dwaande om te betinken wat er letter op de dei op dat plein mei hoera roppende minsken sizze soe. Hy seach totaal ôfwêzich oer alles en eltsenien hinne troch it rút nei bûten.
Op sa'n stuit moat jo bewûndering foar it al mar trochsetten foar generaasjes nei ús troch minsken lykas Klaas Sietse allinnich mar groeie, want it resultaat fan josels in kear healdea swimme blykt op koarte termyn in folle better resept om de oandacht fan it folk te krijen. Wylst it mei Spoelstra syn ûnderwerp fiif foar tolven is, mar ja, dat is net populêr genôch foar it grutte publyk. De measten fan ús fine spitigernôch nei goed kristlike tradysje in wreed lijensferhaal noch altyd folle aardiger.


description: De ploech fan trainer Klaas Wels is ien fan de fjouwer koprinners yn de earste difyzje en dus liket it in lestige wedstriid te wurden.

title: SC Cambuur moat nei koprinner TOP Oss: "Lastige ploeg"

maintext:
Fan de blessearre spilers komt in tal der wer oan. Issa Kallon is fit en kin spylje. Omar el Baad, Nigel Robertha, Daan Boerlage en Rutger Etten wurde ek hieltyd fitter. Matthew Steenvoorden is fan 'e wike op de training blessearre rekke. Hy hat in kniesde foet.
Transferwindow
Jordy van Deelen begjint freed wer op de bank. De ferdigener ferlinge syn kontrakt dizze simmer oant july 2020, mar hat oant no ta gjin basisplak. Dat fynt er ferfelend en dat hie er ek net ferwachte. Neffens Van Deelen hawwe der klups nei him ynformearre by syn saakwaarnimmer.
Oant 1 septimber is de transferwindow noch iepen. Van Deelen giet der lykwols foarearst noch fan út dat er by Cambuur bliuwt, mar sis noait noait yn it fuotbal. It sjocht der nei út dat Cambuur gjin nije spilers mear oanlûke sil. Der binne ferskate petearen west, mar oant no ta sûnder konkreet resultaat.


description: It skûtsje fan Arend Wisse de Boer hat mei in grutte foarsprong fan hast fiif minuten de winst pakt.

title: Skûtsje Drie Gebroeders wint mei oermacht yn Heech

maintext:
Waaksdom
Skipper Ulbe Zwaga kaam yn de einfaze fan de wedstriid sterk werom mei it Jouster skûtsje Waaksdom. Fan it njoggende plak klom er op en finishte úteinlik as fjirde. Fiifde waard Tony Brundel mei de Lytse Lies fan De Gaastmar.
Protesten
De útslach is noch net hielendal definityf, want der binne noch in oantal protesten dy't útfochten wurde moatte. Hjir binne de Waaksdom fan Ulbe Zwaga, de Emanuel fan Merijn Olsthoorn en de Striidber fan Siebo Zijsling by belutsen.
Averij
It skûtsje It Swarte Wief fan skipper Jaap Hofstee moast healweis it wedstriidfjild ferlitte troch averij.


description: De maatregels yn it basisûnderwiis hawwe effekt, mar der is mear nedich om it tekoart oan ûnderwizers echt werom te bringen.

title: Mear maatregels needsaaklik om ûnderwizerstekoart te ferminderjen

maintext:
"It giet mis mei de groep ferfangers", seit Sijtsema. "Der binne te min fergangers. De measten kinne wol in reguliere baan krije mei in fêst kontrakt en dat hat dan dochs de foarkar. Regionaal gearwurkje dogge wy hjir al, dus moatte wy sjen nei oare mooglikheden. Mear ynsette fan ûnderwiisassistinten kin in mooglikheid wêze. Fan de ûnderwiisassistinten dy't no ynset wurde, hat de helte in Pabodiploma".
Stille reserves
It ynsetten fan mear sydynstreamers kin ek in oplossing wêze. "Net elkenien is geskikt, mar der sit seker stille reserves tusken dy't wy brûke kinne."Yn it mear ynsette en langer wurkje litte fan besteand personiel sjocht Sijtsema net folle heil. In hiel soad wolle yn ferbân mei de thússituaasje net mear as in parttime baan.
Mar der moat echt wat barre, neffens Sijtsema. "Oars moatte wy by sykte klassen gearfoegje of nei hûs ta stjoere."


description: Geale Tadema wie mei It Doarp Eastermar de rapste op de twadde wedstriiddei op it wetter by Ychtenbrêge.

title: Tadema wint IFKS wedstriid nei botsing

maintext:
De wedstriid begûn tongersdeitemiddei mei in soad konsternaasje. De úteinlike winner, Geale Tadema fan it skûtsje It Doarp Eastermar, waard troch it skûtsje fan Arend Wisse de Boer oerboard slein. De Drie Gebroeders fan De Boer draaide te let by de boppeste tonne, en fear dêrtroch op it skûtsje fan Tadema. Dy siet op dat stuit oan it helmhout, en waard troch de klap lansearre. De Drie Gebroerders hat de wedstryd ferlitten en ferspilet dêrmei syn kampioenskip.
Tadema wie nei de winst yn de wedstriid amper noch bekaam fan de skrik fan de oanfarring. "It wie echt in klap. Dat fernim ik ek wol. Dêrnei sile je wer, dus dan moatst de kop derby hâlde. Myn broer naam it oer yn it foardewynse rak, dat kin prima. It swimfest hie ik wat lêst fan, dat wie in beklemmend gefoel. Al wat lêst fan de ribben. It wie in hektyske wedstriid. Sitst hiel heech yn de adrenaline, dus dan moatst even bekomme." Eastermar stiet op dit stuit fier foaroan yn it klassemint fan de Grutte A.
Protesten
Der rinne noch in tal protesten, dus it is noch net folslein dúdlik hoe't de úteinlike útslach fan dizze wedstriid wêze sil.


description: Ferslachjouwer Andor Faber is hjoed by de feestwike yn Balk. Dêr binne se dwaande mei de tariedings foar de gondelfeart.

title: FIDEO: Live-ferslach tariedings gondelfeart yn Balk

maintext: Omrop Fryslânferslachjouwer Andor Faber is hjoed yn Balk. Dêr hawwe se de feestwike mei ûnder oare in gondelfeart. Andor is yn in skjintmesalon dêr't bern opmakke wurde dy't op in gondel sitte. Tema fan de gondel is tiid. Dêrom krije der bern klokjes yn it hier. De Balkers ûntwerpe en bouwe de gondels sels. Hoe komt er yn it wettet? Dat sjochts ek yn dizze bydrage...


description: Maarten van der Weijden is al dwaande mei de tredde dei, mar swimt noch hieltyd troch it Fryske wetter.

title: LIVEBLOG: Maarten van der Weijden is siik en kin net fierder

maintext: Maarten van der Weijden hat mei it swimmen fan de alvestêdetocht al mear as 800.000 euro ophelle. In wurdfierder fan it team rûn Van der Weijden tinkt dat dit bedrach noch heger wurdt. Van der Weijden is no op wei nei Dokkum. Hy woe yn elts gefal alle alve stêden helje. It is noch net wis as hy Ljouwert jûn helje sil.


description: Safolle wurk ferwachtet Rienk Edens, eigener fan kofjesaak Doppio yn Ljouwert, takom wykein.

title: "It liket wol trije kear Alvestêdetocht efter elkoar, mei de Reuzen"

maintext:
Oanpaste kaart
De kaart wurdt simpel en der komt in mobile kofjebar foar de saak te stean. Fierder sil in part fan de foarried - ferstoppe - yn de saak opslein wurde, om't it magazyn net grut genôch is. "It liket wol trije kear de Alvestêdetocht efter elkoar, huppakee. Dan moatst gewoan troch gean, it is even net oars."


description: Der binne dit jier folle mear ealjebijen as oare jierren. Dat komt troch it waarme foarjier. Ealjebijbestriders ha it smoardrok.

title: Ealjebijbestrider hat it sa drok dat er de fakânsje útstelle moat

maintext:
Foarich jier waard der ek in al pleach ferwachte. mar troch de rein is dat úteinlik bot tafallen. It liket der net op dat der de kommende tiid in protte rein komme sil.
"Ik ha al tsjin myn frou sein dat we in pear dagen letter op fakânsje moatte", sei Dijkstra. Ealjebijen binne 'wespen' yn it Nederlânsk, mar minsken reitsje neffens Dijkstra noch wolris yn de war. "In protte minsken tinke dat dat bijen binne. Dus sis ik dan mar wespen."


title: FIDEO: Imaginarium Festival fan start yn Park Vijversburg

maintext: Foar de sechsde kear is it Imaginarium Festival fan start gien yn Park Vijversburg yn Tytsjerk. Dizze kear kinne besikers net twa, mar trije dagen omrinne yn en om in midsiuwsk doarp. Der is livemuzyk, in merk en ek binne der aktiviteiten foar de hiele famylje. Fierder is der op Imaginarium in toernoai fan de midsiuwske fjochtsport Bohurt, mei teams út de hiele wrâld.